Kнежевић и Сијарто о економској сарадњи две земље\t| Arhiva internet prezentacije Ministarstva privrede do 31. avgusta 2021. godine\nKnežević i Sijarto o ekonomskoj saradnji dve zemlje\nMinistar privrede Goran Knežević sastao se sa ministrom spoljnih poslova i spoljne trgovine Peterom Sijartom, koji boravi u Beogradu povodom Trilateralnog sastanka Kine, Mađarske i Srbije o pruzi Beograd – Budimpešta.\nZahvalivši se na podršci Mađarske našoj zemlji u evrointegracijama, ministar Knežević je naglasio da je od velikog značaja što je ova vlada obezbedila kontinuitet politike koja je dovela ostavrivanja veoma dobrih rezultata. U tom smislu, Knežević je istakao da se čitava politika zasniva na miru i stabilnosti u regionu.\nKada je reč o bilateralnoj saradnji, sagovornici su ocenili da će održavanje Mešovite komisije za ekonomsku saradnju Srbije i Mađarske, koja se očekuje na jesen, značajno doprineti daljem razvoju odnosa, jer će biti definisani oblici buduće saradnje pre održavanja zajedničke sednice dveju zemalja.\nSijarto je rekao da postoji interesovanje mađarskih investitora za ulaganje na čitavoj teritoriji Srbije, a Knežević je mađarskom kolegi objasnio da zainteresovani investitori mogu uzeti učešće u postupku privatizacije preostalih 180 preduzeća.\n„Mađarska je četvrti partner Srbije u trgovinskoj razmeni sa Evropskom unijom, a sedmi u svetu“, podvukao je Knežević i istakao Sijartu da će Vlada Srbije nastaviti sa ekonomskim reformama kako bi se unapredili uslovi za investicije.\nPočetna»Vesti»Knežević i Sijarto o ekonomskoj saradnji dve zemlje


Jovanović: Niška vlast uporno ignoriše zahteve i apele građana - NOVA stranka\n10.01.2020 Press služba Naslovna, Niš, Nova stranka, opozicija, park, podzemni kontejneri 0\nNakon što je nišku javnost zatekla vest da nadležni iz opštine Pantelej planiraju ugradnju podzemnih kontejnera na mestu dečijeg parka i igrališta, Gradski odbor Nove stranke Niš i javno je pružio punu podršku stanarima Knjaževačke ulice da istraju u nameri da isto spreče.\nKako je objasnio potpredsednik NOVE Ivan Jovanović, reč je o tipičnom ponašanju vladajuće Srpske napredne stranke, koja ne razume da za sve u jednom gradu, kao i državi uopšte, mora da se pronađe odgovarajuće i adekvatno mesto.\n"Građani opštine Pantelej podneli su pre nekoliko dana i zvaničan zahtev, apelujući da se ne postavljaju kontejneri u parku, gde to nije neophodno, a gde se ujedno i uzurpira travnata površina", podsetio je Jovanović, ističući punu podršku Nove stranke inicijativi Pantelejaca.\nKako je dodao, ubrzo je usledio odgovor opštine u kojem se navodi da pomenuta površina "nema status parka", što nije nikakvo opravdanje, jer bi komunikacija i saradnja predstavnika lokalne vlasti i građana trebalo da bude ne samo uobičajena praksa, već i prioritet u radu.\n"Odbijanjem zahteva stanovnika Knjaževačke, čelni ljudi opštine zapravo urušavaju tu praksu i ponašaju se onako kako oni misle da bi trebalo, iako to nije u skladu sa stavom njihovih sugrađana", podvukao je potpredsednik Jovanović, zaključivši da je stoga zajednički zadatak svih nas da Niš oslobodimo i vratimo u ruke Nišlija, kojima on jedino i pripada.\nPotpredsednik @NovaStranka @Pizonce pružio je punu podršku inicijativi građana da se spreči ugradnja podzemnih kontejnera na mestu dečijeg igrališta u Knjaževačkoj ulici. #BORBA da se za sve zna pravo mesto. pic.twitter.com/srEAauC7ir\n— Nova stranka Niš (@novastrankanis) January 10, 2020\nPrethodna vest\tNOVA Zrenjanin zahteva da Vlada Srbije povuče odluku o odlaganju otpada na deponiju u Kikindi Sledeća vest\tMladenović: Zatvaranjem Karađorđeve ulice režim usmerava sve autobuse na strog centar grada


Vulin: Srpski svet je politički odgovor nasilju nad Srbima - IndeksOnline.rs\nNaslovna srbija Beograd Vulin: Srpski svet je politički odgovor nasilju nad Srbima\nBEOGRAD – Ministar unutrašnjih poslova Aleksandar Vulin je odgovarajući danas na reagovanje hrvatskog ministra spoljnih i evropskih poslova Gordana Grlića Radmana na ranije Vulinove izjave o “srpskom svetu”, rekao da je “srpski svet” politički odgovor nasilju nad Srbima.\n“Politika po kojoj se Srbi koji žive van Srbije ostavljaju da se sami bore za opstanak i politika koja se u ime Srba izvinjava za tudje zločine jeste poražena i to na izborima u Srbiji”, rekao je Vulin, navodi se u saopštenju Ministarstva unutrašnjih poslova.\n‘Srpski svet’ ;nije poziv na sukobe, već je odgovor na političko i fizičko nasilje nad Srbima”, naveo je Vulin i poručio da su “Srbi postali jedinstven politički narod i to im niko ne može zabraniti”.\nHrvatski ministar spoljnih i evropskih poslova Gordan Grlić Radman ocenio je sinoć povodom prethodne Vulinove izjave o “srpskom svetu”, da su takve “osvajačke politike” poražene.\nPrethodni tekstĐERLEK: Kovid propusnice već izvesne! Evo šta se još očekuje od Kriznog štaba\nSledeći tekstMihajlović: Nisam presrećna što je SPS u koaliciji sa SNS


Slika: Adria Media Group\nModel fid-in tarifa za podsticanje obnovljivih izvora energije (OIE) jeste prevaziđen i sledeći korak su fid-in premije i aukcije, izjavio je Miloš Banjac, pomoćnik ministra energetike za OIE i energetsku efikasnost, ali nije precizirao kakav će biti model subvencionisanja OIE kada na kraju godine istekne uredba zasnovana na fid-in tarifama.\nNa konferenciji Energetski efikasna Srbija, koju je organizovala Adria Media Group, on je rekao da će prioriteti ministarstva u narednom periodu biti formiranje fonda za energetsku efikasnost, kako bi postojeći budžetski fond od 1,2 miliona evra godišnje prerastao u fond sa 30 do 40 miliona evra, što bi omogućilo početak velikog renoviranja privatnih i javnih objekata, i jačanje modela energetskog menadžmenta.\nBanjac je istakao da fid-in model podsticaja OIE, koji je Srbija uvela 2009, jeste prevaziđen, ali ne treba zaboraviti da ga je Nemačka uvela 1992. Sledeći korak, kako je naveo, je prelazak na model fid-in premija sa aukcijama, gde će pravo da gradi dobiti oni koji ponude najnižu cenu.\n“Srbija se oslanja na ugalj za proizvodnu električne energije, i to će raditi još neko vreme, Ali, to neće biti večno, moramo da razmišljamo ne šta ćemo raditi u u narednih pet nego 50 godina. U Strategiji energetike nije spomenut nuklearni program, ali ta opcija je otvorena. OIE ne mogu da pokriju sve potrebe, to je činjenica, i da iskoristimo sto odsto potencijala”, istakao je Banjac.\nOn je naveo da privreda ne sme da bude takva da troši mnogo energije, kao što je sada slučaj, na primer, sa čeličanom ili Azotarom. Rešenje je da se razvija IT industrija, koja sa manje energije daje mnogo veće prihode.\nBanjac je istakao da je Srbija dosad usvojila tri akciona plana o povećanju energetske efikasnosti, kao i da su ciljevi u prve dve etape ispunjeni, dok za treću, koja predviđa uštedu od četiri odsto da bi se došlo do nekih devet odsto za oko devet godina, još nema podataka.\n“Mi stalno štedimo, to nije problem, ali sada nam raste potrošnja zbog privrednog rasta. Zato u apsolutnim brojevima nećemo ostvariti uštede, ali u procentima hoćemo. Imali smo neke ciljeve u apsolutnim brojevima, nismo ih ostvarili, na žalost ili na sreću, jer nije loše ako oplemenite energiju i povećate BDP”, naveo je on.\nEPS do kraja godine mora da podnese zahtev za subvencionisanje vetroparka\nElektroprivrede Srbije (EPS) će, kako je najavio Aleksandar Jakovljević, direktor Sektora za strategiju, razvijati projekte na vetar i solar, kao što su planirane investicije u Kostolcu. On je podsetio da se projekat vetroparka u Kostolcu razvija nekoliko godina, a prva merenja potencijala vetra su rađena pre 5-6 godina.\nMiloš Banjac je podsetio da je EPS 2015, kada je pripremana regulativa o podsticaju za OIE, već imao ugovor sa KfW o gradnji vetroparka u Kostolcu, pa je, s obzirom da je reč o međunarodnom ugovoru koji ima važnost zakona, prihvaćeno da ova elektrana bude izuzetak u odnosu na kvotu od 500 MW iz energije vetra koja će biti subvencionisana.\n“Tih 66 MW će biti subvencionisani ako EPS do kraja ove godine preda zahtev za privremeni status povlašćenog proizvođača iz OIE jer tada ističe uredba o podsticajima. Ne vidim razlog da to ne urade. Posle toga imaju tri godine da završe projekat, ili će im investicija propasti”, istakao je Banjac.\nJakovljević je naveo da pravila EU, koja su na snazi i koja se pripremaju, menjaju načine na koje kompanije prave planove.\n“U Srbiji je to dodatno neizvestan proces, imajući u vidu, da se u ovom trenutku ne zna kada će neke obaveze važiti za Srbiju. Iščekujemo šta će se dalje dešavati, da li će ulazak u EU biti 2025, ili ćemo za neke obaveze dobiti više vremena. Pokušavamo da napravimo neki scenario koji je najmanje izložen rizicima, a da omogućava uspešno poslovanje”, naveo je on.\nJakovljević je istakao da se pod OIE uglavnom podrazumevaju izvori koji dobijaju subvencije, ali se zaboravlja da u ovu grupu spadaju i velike hidroelektrane, iz kojih EPS dobija 30 odsto električne energije. U modernizaciju velikih HE investirano je dosad 250 miliona evra, a uložiće se još 650 miliona.\n“Investiciono to je kao 500 MW na vetar sa proizvodnjom od 1,2 TWh, dok je snaga tih velikih HE oko 3.000 MW, a proizvodnja 10 TWh”, podsetio je on.\nTagovi: Aleksandar Jakovljević, aukcije, EPS, fid-in premije, fid-in tarife, vetropark Kostolac\nPočetna » Vesti » OIE » Banjac: Fid-in model prevaziđen, sledeći korak fid-in premije i aukcije


Politika bira lekare - SDCafe.rs\nHome\tInfo\tPolitika bira lekare\nDirektor Doma zdravlja Smederevo, dr Radiša Mijailović, dodelio je specijalizacije lekarima bez konsultacija sa kolegijumom načelnika, na šta ga obavezuju akti ove zdravstvene ustanove. Dok lekari koji su ostali ispod crte tvrde da je konkurs nameštan, direktor odgovara da je sve čisto, i da ima diskreciono pravo da donosi odluku, ali odbija da kaže po kojim kriterijumima.\nODLUKE NEDOSTUPNE JAVNOSTI\nZBRKA ZBOG SESTRE?\nČitava zbrka, navodno, nastala je jer se na prve dve odluke nije našlo ime dr Gordane Kovačević, sestre Gorana Kovačevića, predsednika GO SNS Kragujevac. Prema konačnoj odluci, u koju su „Novosti“ imale uvid, dr Kovačević dobila je specijalizaciju. Ni na pitanje da li su zbog nje menjane odluke, takođe niko ne želi da odgovori.


pink.rs | MUSLIN: Poraz u Beču nas nije pokolebao, sutra SA PUNOM PODRŠKOM protiv Gruzije! (FOTO)\nIzabranici selektora Slavoljuba Muslina propustili su prvu "meč loptu" u Austriji i sada im je neophodan trijumf da bi se Srbija posle osam godina ponovo našla na Svetskom prvenstvu. Utakmica između Srbije i Gruzije igra se sutra od 20:45 sati na stadionu Rajko Mitić.\nSelektor fudbalske reprezentacije Srbije Slavoljub Muslin posle poraza od Austrije u Beču 3:2 izjavio je da je domaćin bio bolji i zasluženo pobedio, ali da se nada pobedi protiv Gruzije i plasmanu na Mundijal u Rusiji.\n- Činjenica je da je Austrija bila oslabljena, i mi smo bili, ali su oni bili bolji i pobedili. Žao nam je što tada nismo uspeli da se kvalifikujemo u Rusiju i obradujemo naše navijače, ali se nadam da ćemo uspeti sutra protiv Gruzije i nadam se pred punim stadionom - rekao je Muslin na konferenciji za medije u Staroj Pazovi.\nMuslin je kazao da je Gruzija "veoma nepredvidiva reprezentacija" koju niko u ovoj grupi nije pobedio dva puta. "Nadam se da ćemo mi biti prvi koji će to uraditi", naveo je selektor.\nGovoreći o neopraštanju poraza fudbalskoj reprezentaciji Srbije, Muslin je rekao da reprezantacija zaslužuje podršku, da je pokazana dobra igra, te da je u Austriji zabeležen prvi poraz koji ne sme da pokoleba mlade igrače.\n- To je danas izgleda trend, mada bi možda mogli da budu malo blaži - rekao je Muslin.\nReprezentativac Srbije Nemanja Matić istakao je da ne čita komentare na račun poraza u Beču i da je sam sebi najveći kritičar.\n- Oni koji komentarišu fudbal, ne prate ga do kraja. Ja bih voleo da baš ti dođu na stadion i podrže nas maksimalno - rekao je Matić.\nOn je pozvao sve da sutra bodre fudbalsku reprezantaciju, navodeći da je ovo jedna od najvažnijih utakmica otkad je reprezentacija samostalna.\n- Ako naš fudbal želi napred, utakmica će dosta toga odlučiti. Bez podrške ćemo teško uspeti da pobedimo - rekao je Matić.\nOn je rekao da njegovi saigrači nemaju strah od sutrašnje utakmice, te da protiv Austrije jednostavno nije pružena dobra partija.\n- Jedva čekamo sutranju utakmicu, daćemo sve od sebe jer smo svesni koliko je to važno za naš fudbal - rekao je Matić.\nOn je rekao da se nada da će stadion biti pun i da će našim reprezentativcima biti pružena puna podrška.\nMOŽDA I STIGNETE GDE STE POŠLI: Pogledajte HAOS NA ULICAMA Beograda pred meč Crveno-belih i Kelna! (FOTO+VIDEO)\nNAVIJAČI PARTIZANA KAMENOVALI POLICAJCE: Pre početka večitog derbija povređeno 5 osoba, 16 osoba uhapšeno


Nakon zvanične informacije da će Huavej učestvovati u izgradnji mreže 5G u Mađarskoj, sve je izvesnije da je i Srbija sve bliže četvrtoj industrijskoj revoluciji.\n“Mi već radimo na izgradnji telekomunikacione infrastrukture i tu je naš ključni partner Huawei. Radi se o projektu od 150 miliona evra koji je u toku, i do sredine sledeće godine 750.000 domaćinstava u Srbiji će biti povezano optičkom mrežom, a samim tim dobiti i mogućnost brzog interneta. Na taj način mi stvaramo preduslove da počnemo 2020. sa 5G tehnologijom”, rekao je ministar trgovine, turizma i telekomunikacija Srbije Rasim Ljajić.\nOn je naveo da Srbija u saradnji sa Kinom želi da se priključi Digitalnom putu svile i istakao da će 5G tehnologija omogućiti ekonomski i privredni napredak, kao i da ta tehnologija predstavlja uslov za četvrtu industrijsku revoluciju. Prema njegovim rečima, petoj generaciji mobilnih mreža teži čitav svet i “ovo je 'nasušna' potreba za našu državu”.\nMinistar očekuje da će u drugoj polovini 2020. godine biti raspisana aukcija za prodaju oslobođenog dela frekvencijskog spektra koji je neophodan za uvođenje 5G tehnologije.\nNa komercijalnu primenu, međutim, moraćemo da sačekamo malo duže.\n“Ni evropske zemlje, a ni mi u Srbiji, nemamo planove za ovu, pa čak ni za sledeću godinu što se tiče komercijalne primene 5G tehnologije”, rekao je u nedavnom intervjuu za “Blic Biznis” Vladica Tintor, direktor Regulatorne agencije za elektronske komunikacije i poštanske usluge (RATEL).\nOn je najavio da je možda 2021. godina trenutak kada bi moglo realno da se razmišlja o komercijalnom pružanju usluga 5G tehnologije.\nKineska kompanija planira da otvori u Kragujevcu i regionalni centar za skladištenje podataka za južnu i jugoistočnu Evropu (data centar), koji će se nalaziti se u zgradi Državnog data centra u Kragujevcu.\nOprema kompanije Huawei vredna 2 miliona dolara, koju je Kina poklonila kragujevačkom Gradskom data centru, stigla je pre nekoliko dana i centar bi trebalo da počne da radi polovinom novembra.\nLJAJIĆ O 5G MREŽI "Iduće godine aukcija za zainteresovane kompanije"\nPrvi korak u pravcu uvođenja 5G mreže u Srbiji načinjen je u junu ove godine, kada je u Naučno-tehnološkom parku "Beograd" puštena u rad prva 5G bazna stanica u Srbiji. Inače, plan je da se mreža u komercijalnoj upotrebi na teritoriji naše zemlje pojavi nakon izgradnje čitavog ekosistema i potrebne infrastrukture. Kompanija Huawei, kao lider na tržištu 5G mrežne opreme i terminala, bila je partner na ovom projektu.


“Ovo je u ovakvim uslovima važna vijest ne samo za Drvar, već za cijelu BiH, pogotovo jer vidim raspoloženje da se ovi radovi na vrijeme završe”, rekao je Dodik novinarima u Drvaru.\nOn je zahvalio predsjedniku Srbije Aleksandru Vučiću, ministru odbrane Aleksandru Vulinu i Srbiji, koja time pokazuje pažnju prema srpskim povratnicima i opštinama u Federaciji BiH /FBiH/.\n“Vlada Srbije je već uplatila milion KM pomoći Drvaru za rješavanje infrastrukturnih i komunalnih problema, Vlada Srpske će uskoro uplatiti 200.000 KM za održavanje vrtića”, rekao je Dodik.\n“Nadam se da ćemo ovaj objekat otvoriti do Nove godine zajedno sa rukovodstvom Srbije, koje će predvoditi Aleksandar Vučić. Nadam se da ćemo tada zajedno sa čelni ljudima Drvara promovisati ovaj uspjeh koji će značiti povratnicima”, rekao je Dodik.\n“To daje male šanse da se može uticati na bitne odluke, ali ne sprečava naše ljude koji žive ovdje da se okupe, organizuju kroz izborni i politički sistem i ovladaju lokalnom izvršnom vlašću. Sada imamo poluge kojima možemo da djelujemo i to ćemo činiti i u drugim lokalnim zajednicama poput Grahova, Glamoča i Petrovca. Srpska i Srbija ostaju posvećene da učine sve što je moguće da se srpskom stanovništvu u FBiH pomogne na svaki način, pa i otvaranjem proizvodnih pogona, kao i da im se time kaže da nisu zaboravljeni”, poručio je Dodik.\nRadove na novom objektu “Jumka” obišlo je rukovodstvo Drvara, ministar odbrane Srbije Aleksandar Vulin, delegati SNSD-a u Domu naroda Parlamenta BiH među kojima je bio i Nikola Špirić, generalni direktor “Jumka” Branislav Trajković, konzul Srbije u Mostaru Marija Bakoč i načelnici srpskih opština u Federaciji BiH. Srna\nTagovi: dodikdrvarjumkoproizvodni pogon


Na području Semberije biće nastavljena druga faza projekta izgradnje sistema za navodnjavanje koji će obuhvatiti 377 hektara poljoprivrednog zemljišta na lokalitetu mjesne zajednice Batković, odlučeno je, između ostalog, na današnjoj sjednici gradske Skupštine.\nUgovor o ovom projektu biće zaključen između Grada Bijeljina i Ministarstva poljoprivrede, šumarstva i vodoprivrede Republike Srpske, a obuhvatiće i sanaciju - uređenje kanala Stara Dašnica.\n- Ovo je nastavak dobre saradnje Gradske uprave i Ministarstva poljoprivrede, šumarstva i vodoprivrede, odnosno saradnje sa Jedinicom za koordinaciju poljoprivrednih projekata. Pored površine koja će biti obuhvaćenja sistemom za navodnjavanje, planirano je uređenje 12.500 metara kanala Stara Dašnica. Vrijednost projekta iznosi oko šest miliona KM - od toga će četiri miliona koštati izgradnja sistema za navodnjavanje, a za uređenje kanala Stara Dašnica biće izdvojeno oko dva miliona KM. Grad Bijeljina je u obavezi da sufinasira projekat navodnjavanja u iznosu od 15 odsto - istakao je načelnik gradskog Odjeljenja za poljoprivredu Mladen Savić.\nOn je istakao da će sistem navodnjavanja semberskim poljoprivrednicima pomoći u sušnim periodima i donijeti mnoge pogodnosti - smanjiće troškove proizvodnje i na taj način ih učiniti konkurentnijim na tržištu.\nCjelokupan projekat navodnjavanja obuhvatiće oko 11.000 hektara poljoprivrednog zemljišta u Semberiji. Izgradnja prve faze sistema, na 511 hektara u Donjem Crnjelovu, privedena je kraju, a druga faza, koja koja će pokriti oranice Batkovića biće započeta u martu. Rok za završetak druge faze predviđen je za septembar 2020. godine.


Osmanović: Iznaći mogućnosti za ubrzanje procesa deminiranja u BiH - informativa.ba\nVijesti Osmanović: Iznaći mogućnosti za ubrzanje procesa deminiranja u BiH\nOsmanović: Iznaći mogućnosti za ubrzanje procesa deminiranja u BiH\nOsmanovič - Foto: Arhiv\nMinistarstvo civilnih poslova Bosne i Hercegovine danas je domaćin sastanka Odbora donatora koji je organiziran u Sarajevu, a na kojem se razmatraju pitanja u vezi s napretkom u oblasti protuminskih akcija u BiH i planovima u procesu deminiranja.\nMinistar civilnih poslova BiH Adil Osmanović upozorio je da je u BiH još više od 9.000 sumnjivih mikrolokacija na kojima se, prema procjenama, nalazi više od 120.000 mina.\n- Uklanjanje zaostalih mina predstavlja ogroman posao, koji zahtijeva velika finansijska sredstva i napore, ali na nama je da te aktivnosti ubrzamo - istaknuo je Osmanović u izjavi za medije datoj neposredno uoči početka sastanka s Odborom donatora.\nPodsjetio je na činjenice da je 2,3 posto ukupne teritorije BiH minski kontaminirano, te da 15 posto bh. stanovništva živi u neposrednoj blizini tih područja, a što je, nažalost, dovelo do toga da je u BiH u razdoblju nakon potpisivanja Dejtonskog mirovnog sporazuma oko 1.737 osoba stradalo usljed aktiviranja mina, odnosno neeksplodiranih ubojnih sredstava (NUS).\nMinistar Osmanović, nadalje, navodi da je plan strategije deminiranja za period 2009. - 2015. realiziran u obimu od svega oko 50 posto, te da Ministarstvo civilnih poslova nastoji iznaći mogućnosti za ubrzanje procesa deminiranja u BiH.\nDodao je da je u tom kontekstu organiziran i sastanak s Odborom donatora, na kojem bi trebalo definirati izvore finansiranja da bi se te aktivnosti maksimalno ubrzale i koliko je moguće privodile kraju.\n- Ministarstvo civilnih poslova BiH je u ovom mandatnom periodu pokrenulo donošenje novog zakona o deminiranju te uspostavilo novu Komisiju za deminiranje, a u utorak je Vijeće ministara BiH postavilo v. d. direktora BHMAC-a (Centra za uklanjanje mina u BiH), čime se daju novi pozitivni impulsi donatorima i ostalima da se ozbiljno pristupi deminiranju u BiH - kazao je Osmanović, navodeći da je BiH minama najzagađenija evropska zemlja.\nKazao je, također, da su u projekciji budžeta BiH za 2016. godinu predviđena inicijalna sredstva namijenjena za deminiranje od 100.000 KM.\nIzrazio je očekivanje da će nakon konsolidiranja aktivnosti u sklopu BHMAC-a, a protiv čijeg se bivšeg direktora vodi postupak zbog sumnji koje podrazumijevaju krivičnu odgovornost, biti moguće povratiti puno povjerenje potencijalnih donatora u bh. institucije, angažirane na planu deminiranja.\nNa novinarski upit o tome kada očekuje da bi BiH mogla biti očišćena od mina, Osmanović je kazao da bi to moglo uslijediti do 2025. godine, smatrajući to realnom opcijom.\nOznake: #Adil Osmanović #Deminiranje #BiH


► Netanjahu ocenio da se u suprotstavljanju Iranu ne može računati na SAD\nPremijer Izraela Benjamin Netanjahu rekao je grupi ministara da ne očekuju da SAD preduzmu ozbiljnu akciju protiv Irana naredne godine, javljaju izraelski mediji.\nNetanjahu je sinoć prvi put javno nagovestio nelagodnost zbog oklevanja Vašingtona da preduzme akciju, nakon što su drugi izraelski zvaničnici u poverenju govorili o rastućoj smelosti Irana.\n"Bahatost Irana u regionu se povećava i jača u svetlu nedostatka odgovora", rekao je Netanjahu sinoć na jednoj vojnoj ceremoniji, preneli su izraelski mediji.\nTV Kanal 13 međutim navodi da je Netanjahu privatno bio mnogo glasniji.\nOn je ministrima na sastanku iza zatvorenih vrata rekao da američki predsednik Donald Tramp neće delovati protiv Irana bar do izbora u SAD u novembru 2020. godine, sudeći po medijskom izveštaju koji ne navodi izvore te informacije.\nIzraelski vojni zvaničnici su u poslednjih nekoliko dana izrazili zabrinutost da Iran počinje da odgovara na izraelske napade na svoje pozicije u Siriji ohrabren onim što se smatra nedostatkom odlučnosti SAD koje su signalizirale povlačenje iz regiona.\nU sredu je komandant izraelskih vazduhoplovnih snaga general Amikam Norkin rekao je je izraelska protivvazdušna odbrana u pripravnosti za slučaj raketnih ili napada dronovima Irana ili saveznika te zemlje na Bliskom istoku.\nNetanjahu je sinoć oceno da se Iran i iranski saveznici "neumoljivo naoružavaju".\nOn je to rekao ne ulazeći u detalje nakon povlačenja američkih vojnika iz Sirije i nedostatka odgovora na napad na saudijska naftna postrojenja koji se pripisuje Iranu.\nU junu je predsednik Tramp odustao od planiranog napada na Iran u odgovoru na obaranje američkog drona, podseća AP.\nNetanjahu je sinoć rekao da Izrael "neće oklevati da udari oštro na svakog ko pokuša da ga napadne".


BalkanMagazin :: Srbija dobija novi dalekovod\nutorak, 16. jun 2020 15:08\nIzgradnjom za 400 kilovoltnog dalekovoda od Kragujevca do Kraljeva nastavlja se izgradnja Transbalkanskog koridora za prenos električne energije, koja će spojiti tržišta istočne i zapadne Evrope.\nU Kragujevcu je položen kamen temeljac za 400 kilovoltnoi dalekovod od ovog grada do Kraljeva, investiciju vrednu 13,5 miliona evra, koja će omogućiti stabilnije snabdevanje ovog dela Srbije. Ovo je druga sekcije prve faze Transbalkanskog koridora za prenos električne energije, koja će spojiti tržišta istočne i zapadne Evrope.\nOvaj projekat vrednuje se kao investicija od posebnog nacionalnog i regionalnog značaja jer donosi sigurno i stabilno snabdevanje električnom energijom korisnika na teritoriji Srbije.\nDalekovod od TS Kragujevac 2 do TS Kraljevo 3 biće dugačak 60 kilometara. Uz gradnju dalekovoda, druga sekcija Transbalkanskog koridora podrazumeva i podizanje naponskog nivoa TS Kraljevo 3 na 400 kV i opremanje jednog 400 kV dalekovodnog polja u TS Kragujevac 2. Ukupna investiciona vrednost druge sekcije, zajedno sa radovima na trafostanicama u Kragujevcu i Kraljevu, iznosi 29,6 miliona evra. Vrednost prve sekcije bila je 27 miliona evra, dok će vrednost treće i četvrte sekcije iznositi 100 miliona evra. To znači da vrednost projekata prve faze Transbalkanskog koridora za prenos električne energije na teritoriji naše zemlje, od granice sa Rumunijom do granice sa Crnom Gorom, iznosi čak 157 miliona evra.\nUgovor o izgradnji potpisan je, inače, 24. marta u jeku korona krize. Finansiranje projekta obezbeđeno je iz sredstava zajma u iznosu od 15 miliona evra, koji je EMS-u odobrila Nemačka razvojna banka KfW, uz državnu garanciju, donacijom EU u iznosu od 6,5 miliona evra, koja će EMS-u biti dodeljena kroz mehanizam EU Investicionog okvira za Zapadni Balkan iz Evropskog zajedničkog fonda za Zapadni Balkan, kao i sopstvenim sredstvima EMS AD.\nNabavka radova i opreme za drugu sekciju Transbalkanskog koridora podeljena je u dva Lot-a. Prvi je obuhvatio nabavku radova i opreme za dalekovod i sproveden je po pravilima KfW banke, kroz predkvalifikacionu i kvalifikacionu fazu. Nakon završetka obe faze, odabran je izvođač radova – konzorcijum koji čine Kodar Energomontaža doo, Beograd (kao nosilac konzorcijuma), Elektromontaža doo, Kraljevo i Elnos BL, Banja Luka. Kada je reč o drugom Lot-u, koji obuhvata nabavku opreme i radova na dogradnji TS Kraljevo 3 i opremanju polja u TS Kragujevac 2, završen je proces izbora izvođača radova i uskoro se očekuje potpisivanje i tog ugovora. Veliku podršku prilikom sprovođenja procedure nabavke radova i opreme pružio je konusltant na projektu, konzorcijum kompanija AF Consult Switzerland i ELEM&ELGO. Rok za gradnju iznosi 610 dana.\nKomentarišući da je ovo snažan signal da Srbija nastavlja sa investicijama i razvojinim projektima tamo gde je stala pre korone ministar rudarsta i energetike Aleksandar Antić je izjavio: „Uveren sam da ćemo biti apsolutno uspešni jer ovaj projekat znači puno za Srbiju kao deo našeg elektroenergetskog sistema i region, jer povezuje istok sa zapadom, od Ukrajine do Italije, i tako stvara mogućnosti za dalji razvoj energetskih projekata i opcije trgovanja elektri;nom energijom“, rekao je Antić i dodao da očekuje da ova deonica bude završena krajem sledeće ili početkom 2022. godine“.\nGovoreći o tome da je Transbalkanski koridor jedno od ključnih „oruđa“ za iskorišćenje potencijala iz obnovljivih izvora energije Antić je kao primer naveo da je završena deonica od Pančeva do Rešica već omogućila da u sistem uđu vetroparkovi u Banatu, a da Elektromreža Srbije (EMS) ima puno zahteva i inicijativa budućih korisnika, što se slaže sa snažnom razvojnom politikom države u čitavom sektoru.\n„Izgradnjom ovog dalekovoda omogućićemo stabilniji rad hidroelektrane Bajina Bašta, a povezivanje je jedan od ključnih koraka za izgradnju reverzibilne hidroelektrane Bistrica, koja je jedan od najvažnijih strateških projekata. U toku je priprema projektno - tehničke dokumentacije za deonicu koridora od Obrenovca do Bajine Bašte“, rekao je Antić.\nIstičući da EMS radi sa dugoročnom vizijom i kontinuitetom koji obezbeđuje realizaciju strateških projekata ministar je naglasio da je on lično posebno ponosan što su posao izgradnje dalekovoda na međunarodnom tenderu dobile domaće kompanije.\n„Transbalkanski koridor je elektroenergetski auto-put, na kojem je naše zemlja ključno i nezaobilazno čvorište. Kroz istoriju je naša zemlja često stradala, jer smo na mestu na kojem se spajaju i prolaze svi putevi, ali došao je trenutak da tu svoju poziciju na najbolji mogući način iskoristimo. Transbalkanski koridor je odličan primer kako se to radi. U potpunosti ćemo zameniti prenosnu mrežu naponskog nivoa 220 kV, koja je u ovim delovima Srbije pri kraju svog životnog veka, sa prosečnom starošću opreme od čak 50 godina. Stvaramo novu realnost i donosimo nove mogućnosti za razvoj. Nigde na svetu nema ekonomskog boljitka niti investicija bez adekvatne i pouzdane elektroenergetske infrastukture. Uz stabilno snabdevanje građana i industrije, i buduće finansijske koristi za zemlju, ovakvi projekti donose i nova radna mesta i bolji život za naše ljude. Uz to, ovaj poduhvat doprinosi i globalnoj zaštiti klime putem smanjenja emisija ugljen-dioksida, jer će doneti značajna smanjenja u gubicima električne energije”, istakla je Jelena Matejić, direktorka AD Elektromreža Srbije.\nDirektor Kancelarije Nemačke razvojne banke KfW u Srbiji Arne Gos istakao je da ova investicija doprinosi maksimalno pouzdanom prenosnom sistemu.\n„U budućnosti, odnosno kada i ostale četiri sekcije koje su povezane sa ovim projektom budu podignute, celokupan sistem će osigurati stabilno snabdevanje električnom energijom u zapadnoj i centralnoj Srbiji za više od milion potrošača. Predstavljaće vitalnu vezu prenosnog sistema države i celokupnog regiona, čime će se povećati i prekogranični kapaciteti i na taj način doprineti integraciji elektroenergetskog sistema Srbije u evropsku mrežu”, rekao je Gos.


Grešite ukoliko mislite da ugrožava samo psihu: Naučno dokazano da samoća može da bude opasna po život - Životni stil\nNaslovnica Zdravlje Grešite ukoliko mislite da ugrožava samo psihu: Naučno dokazano da samoća može...\nGrešite ukoliko mislite da ugrožava samo psihu: Naučno dokazano da samoća može da bude opasna po život\nMeđu učesnicima eksperimenta je bilo i onih koji su se osećali “veoma usamljeno“, dok su drugi smatrali da su okruženi porodicom i prijateljima.\nOva preterana aktivnost nepovoljno utiče na funkcionisanje imunog sistema, čime se pospešuju inflamatorni procesi koji mogu da prouzrokuju razne, a pre svega, kardiovaskularne patologije – drugim rečima, po osobu učine značajno podložnijom oboljevanju od ozbiljnih imunoloških i kardiovaskularnih stanja, od kojih nega mogu biti i preteća po život.\nStručnjaci su iz toga zaključili da loš rad imunog sistema može da dovede do povlačenja u sebe. Samim time može se zaključiti da proces ide u obo smera – samoća dovodi do somatskog oboljevanja, ali i loš imunološki sistem “odvlači” u samoću.\nPrethodni članakPoljsko izdanje magazina Vog protiv političke odluke! (FOTO\nNaredni članakMajčinstvo je kao da radite dva posla s punim radnim vremenom


Kreiranje spoljne lokacije za deljenje preduzeća u sistemu SharePoint Online - Office podrška\nKreiranje spoljne lokacije za deljenje preduzeća u sistemu SharePoint Online\nPrimenjuje se na: SharePoint Online Office 365 administrator SharePoint Online centar administracije Još... Manje\nDa li imate potrebu za deljenje i saradnja sa poslovnom partneru izvan vašeg preduzeća? Sa SharePoint Online možete brzo i lako da kreirate na ekstranet lokacije. Ekstranet lokacije je lokacija gde osobama koje odaberete izvan vašeg preduzeća mogu da imam bezbedan pristup sadržaju koji želite da delite ili sarađuju na. Sadržaj se čuvaju na jednom mestu, a možete da pristupite bilo kog mesta pomoću bilo kog uređaja.\nUputstva u ovom članku vodič korak po korak za kreiranje lokacije, podesite ga da spoljni pristup i pozivanje korisnika na vašu lokaciju. Takođe prikazuje ako nisu prihvatili pozivnicu, kao i nadgledanje aktivnosti, uključujući prikazivanje i uređivanje sadržaja.\nOvaj video prikazuje neke od opcija za konfigurisanje ekstranet lokacije u SharePoint Online.\nPodešavanje SharePoint Online postavke deljenja\nPre nego što kreirate lokaciju za spoljno deljenje, postoje neke SharePoint Online da biste konfigurisali postavke deljenja.\nU SharePoint Online centru administracije, izaberite karticu Deljenje .\nU okviru Deljenje izvan vaše organizacije, uverite se da je izabrana ili Dozvoli korisnicima da pozovete i deljenje sa ovlašćenim spoljnim korisnicima ili Dozvoli deljenje ovlašćenim spoljnim korisnicima i koristite anonimni pristup veze . Ovo će vam omogućiti da ispravno konfigurisanje deljenja na lokaciji ekstranet kada ga kreirate.\nU okviru dodatne postavke, preporučujemo da izaberete u polju za potvrdu spoljnih korisnika mora da prihvati pozive za deljenje pomoću istog naloga koje su poslate pozivnice . Na ovaj način da korisnika koje ste pozvali na lokaciju su korisnike koji prihvate poziv. Ako ne omogućite ovu postavku, pozivnice koje šaljete mogu proslediti drugim korisnicima.\nKreiranje lokacije za vaše ekstranet\nDa biste započeli, Kreiranje kolekcije lokacija u SharePoint Online.\nDa biste kreirali ekstranet lokacije\nPrijavite se u Office 365 kao SharePoint Administrator.\nIdite u SharePoint centar administracije.\nNa stranici kolekcije lokacija, kliknite na dugme novo, a zatim izaberite stavku Privatna kolekcija lokacija.\nOtkucajte naslov i adresu Veb lokacije.\nOdaberite predložak Lokacije tima .\nOdaberite stavku Administrator, a zatim kliknite na dugme u redu.\nDalje, konfigurišite ih tako da dozvoljavaju pozvani korisnici izvan preduzeća mogu da pristupe lokaciji.\nDa biste podesili spoljnog pristupa\nPotvrdite izbor u polju za potvrdu za kolekciju lokacija koje ste kreirali i kliknite na dugme Deljenje.\nU okviru Deljenje izvan vašeg preduzeća, izaberite Dozvoli spoljnim korisnicima koji prihvatili pozive za deljenje i prijavite se kao autorizovani korisnici.\nU okviru Allowing koji nisu-vlasnika da biste pozvali nove korisnike, kliknite na dugme Isključi deljenja za koje nisu vlasnici na svim lokacijama u ovoj kolekciji lokacija.\nKada ste podesili spoljni pristup, dodajte sadržaj koji želite na lokaciju za spoljne korisnike da radite.\nPozivanje korisnika na lokaciju\nZatim, izaberite neko preduzeća da budete vlasnik lokacije nekoga ko će upravljanje lokacijom. Možda ste ili neke druge osobe pripada vašoj organizaciji.\nDa biste podesili vlasnik lokacije\nIdite na lokaciju koju ste kreirali.\nOtkucajte ime korisnika kome želite da napravite vlasnika lokacije.\nOdaberite stavku Prikaži opcije.\nU okviru Izaberite nivo dozvole odaberite [Puna kontrola].\nNakon što ste podesili vlasnika lokacije, imate vlasnika, pozivanje spoljnih korisnika lokacije. Uverite se da korisnici imaju na poslovni ili školski nalog (nalog koji možete da koristite da biste se prijavili Office 365) ili Microsoft naloga (kao što je Outlook.com ili Hotmail nalog). Morate da pošaljete pozivnicu na jedan od ovih tipova naloga.\nDa biste pozvali korisnika na lokaciju\nNa lokaciji koju ste kreirali, kliknite na dugme deli.\nOtkucajte e-adrese osoba za koje želite da delite lokaciju sa.\nPotvrdite da je [Uredi] izabrana u okviru Izaberite nivo dozvole.\nPristup spoljnim korisnicima\nKada spoljni korisnici primaju pozive za pristup lokaciji, treba da urade sledeće:\nUnesite svoje akreditive Microsoft (akreditive za nalog koji je poslat poziv).\nObeležite lokaciju tako da se vrate po potrebi.\nPraćenje aktivnosti spoljnih korisnika\nMožete da nadgledate aktivnosti spoljnih korisnika da biste se uverili da su se ispunjavaju poslovnu politiku. Centar za bezbednost i usaglašenost u Office 365 nudi širok spektar opcija za nadgledanje aktivnosti korisnika. Evo nekoliko primera.\nPrikaži koja je poslata pozivnice za ekstranet lokaciji i ako su prihvatili\nU sistemu Office 365, izaberite stavku administrator, a zatim Centre administracije.\nIzaberite stavku bezbednost i usaglašenost i zatim pretrage i istrage.\nKliknite na dugme Pretraži evidencije nadzora.\nU okviru aktivnosti izaberite Prihvate poziv za deljenje i zatim kliknite na dugme Pretraži.\nPrikaži koje aktivnosti spoljni korisnici ste izvršili na lokaciji\nU okviru aktivnosti izaberite stavku Prikaži rezultate za sve aktivnosti i zatim kliknite na dugme Pretraži.\nUpravljanje na lokaciju\nKada završite saradnja sa spoljnim korisnicima, možete da uklonite sposobnosti za pristup lokaciji tako što ćete uraditi sledeće procedure.\nUklanjanje korisnika iz pristup za lokaciju\nNa na Veb lokaciji ili lokaciji tima izaberite stavku Postavke i zatim izaberite stavku Postavke lokacije.\nNa stranici "Postavke lokacije", u okviru korisnici i dozvole, izaberite stavku osobe i grupe.\nNa stranici osobe i grupe, kliknite na ime grupe u koje ste dodali korisnika.\nPotvrdite izbor u poljima za potvrdu pored korisnika koje želite da uklonite, kliknite na dugme Radnjei zatim kliknite na dugme Ukloni korisnike iz grupe.


Beograd i Srbija - neistražene destinacije koje dobijaju na značaju - Novosti - Turistički svet\nBeograd i Srbija - neistražene destinacije koje dobijaju na značaju\nTrgovini i turizmu neophodna je obučena radna snaga, zbog čega je potrebna reforma obrazovnog sistema, odnosno uvođenje dualnog sistema obrazovanja. To je ocenjeno je na panelu Kopaonik biznis foruma na temu "Reforme trgovine i turizma sa ciljem ekonomske i socijalne održivosti".\nProfesor Ekonomskog fakulteta u Beogradu Goran Petković primetio je da je u proteklih pet godina nestala jedna trećina malih prodavnica, dodajući da u turizmu postoji veliki potencijal, jer, kako kaže, turistički sektor među najznačajnijim je poslodavacima u svetskoj privredi.\nU Srbiji, naveo je, turizam učestvuje sa 6,5 odsto u BDP-u, a broj dolazaka i noćenja stranih turista stalno raste.\nZato je ocenio da je sada važno da se pronađe način kako ova grana bude ekonomski i društveno održiva.\nRegionalna direktorka za finansije "Kraun Plaze" Rosa Mijailović navela je da međunarodni turizam beleži rast i da je tako bilo uprkos ekonomskoj krizi, zbog čega taj sektor dolazi u poziciju jednog od najznačajnijih privrednih sektora.\nU tom je smislu napomenula da Beograd i Srbija, kao neistražena destinacija, dobijaju na značaju, a tome, smatra, doprinosi i srpsko gostoprimstvo.\nDirektorka "A hoteli" grupe Jelena Šuleić navela je da je u Beogradu broj turista prevazišao milion, a u Srbiji 2,5 miliona, što su, kaže, ozbiljni rezultati.\nOna je istovremeno ukazala da je neophodno investirati u turističku infrastrukturu.\nKazala je i da banjski kapacitet u Srbiji nije iskorišćen, da je taj segment prepoznat kao ozbiljni turistički potencijal, ali da ke zato neophodno sprovesti privatizaciju banja.\nTakođe je istakla da postoji problem sa stručnim kadrom u hoteljerstvu, zbog čega i ona smatra da je veoma važno uvođenje dualnog obrazovanja i sistema mentorstva.\nNeko tamo ko vam prati svaku reč\nČetvrtak , 09.03.2017. 10:29h\nDo juče učešće u BDP-u turizma bilo oko 2,5-3% (bar prema kazivanjima prof. Unkovića sa raznih konferencija u poslednjih 10-tak godina) a sad odjednom na 6,5%! Ma hajte molim vas!


RADOJIČIĆ obišao novootvorenu fabriku "Meita": Još 1.000 novih radnih mesta | Glasnacije.rs\nGradonačelnik Beograda prof. dr Zoran Radojičić obišao je danas u društvu ministra finansija Siniše Malog i predsednika opštine Obrenovac Miroslava Čučkovića novootvorenu fabriku kompanije „Meita” u obrenovačkom naselju Barič.\nRadojičić je izrazio zadovoljstvo zbog otvaranja nove fabrike i rekao da je za njega, kao gradonačelnika, od velike važnosti da se opština Obrenovac razvija.\n– Druga fabrika kompanije „Meita” važna je karika u tom procesu jer će, pre svega, stvoriti još 1.000 novih radnih mesta. Prošli smo kroz novu fabriku, videli savremenu tehnologiju i uverili se da su radnici zadovoljni. Direktorka Vang uverila nas je da sa napretkom radne snage, u smislu kvalifikovanosti za obavljanje poslova, ide i poboljšanje uslova, odnosno zarada – rekao je Radojičić.\nMinistar finansija Siniša Mali istakao je da je prezadovoljan viđenim i podsetio da je na istom mestu pre nešto više od tri godine postojala samo stara i napuštena fabrika.\n– Malo ko je tada verovao da će se ovde nalaziti jedna od najmodernijih fabrika koja se bavi proizvodnjom turbina za automobile. U prvoj fabrici kompanije „Meita” zaposleno je 2.400 ljudi, a u ovoj koju smo danas obišli još 400, uz napomenu da kompaniji fali još 1.000 radnika Sada imamo takvu situaciju da u opštini Obrenovac ponestaje kvalifikovane radne snage, dok je pre nekoliko godina ova opština imala jednu od najvećih stopa nezaposlenosti. Zbog toga je ova fabrika najbolja slika pozitivnih promena koje se dešavaju u Beogradu i Srbiji – rekao je Mali.\nPredsednik opštine Miroslav Čučković rekao je da je Obrenovac danas mesto u Srbiji u kojem se najbolje može videti da mladi ne bi trebalo da napuštaju zemlju.\n– Ovde apsolutno ne postoji mlad čovek koji bi želeo da radi, a da nije dobio priliku. Kao i prošle godine, kompletna generacija Srednje tehničke škole dobiće da potpiše ugovor za stalni radni odnos. U Obrenovcu se proizvodi više od polovine električne energije potrebne za funkcionisanje Srbije, a sa drugom fabrikom kompanije „Meita”, naša opština postaje i prestonica srpske automobilske industrije. Prihod od poreza na zarade naše opštine je preko milijardu dinara i to najbolje pokazuje kakvu korist donosi ova fabrika i za građane koji ovde ne rade. To je novac koji koristimo za izgradnju infrastrukture i ubeđen sam da će dobro poslovanje „Meite” motivisati vlasnika kompanije da izgradi i treću fabriku – rekao je Čučković.\nDirektorka kompanije Fibi Vang rekla je da „Meita” ima nameru da postane lider u proizvodnji komponenti za automobilsku industriju.


B92 - Srbija 2020 - Fokus - Slovenija u ulozi predsedavajuće EU\nKao prva nova članica EU na toj funkciji, Slovenija će stupiti na mesto predsedavajućeg u prvoj polovini 2008. godine, posle samo pet godina članstva. To će, takođe, biti prvi slucaj da su se tri uzastopne administracije, Nemačka, Portugalija i Slovenija, dogovorile o deljenju osoblja i informacija u cilju koordinacije pristupa prioritetnim pitanjima, kao sto je integracija zapadnog Balkana u EU. To je koristan potez, jer će se tako ovo pitanje tretirati na konzistentan način tokom čitavih 18 meseci, umesto samo šest.\nPredsedavanje Slovenije u EU svakako će imati izraženu zapadnobalkansku dimenziju. Prvo, Ljubljana će pokušati da izvrši uticaj na tok događaja i trendove na način koji je najpovoljniji za slovenačke investitore i za trgovinu u regionu. Drugo, ona će nastaviti da direktno ulaže u bezbednost na Balkanu kroz vojni angažman unutar NATO i EU, kao i indirektno, kroz promovisanje regionalne integracije u EU.\nKao relativno mlada zemlja, u smislu nezavisnosti, Slovenija raspolaže ograničenim diplomatskim i sopstvenim kapacitetima, ali svakako nema mesta strahovanju u vezi sa njenom sposobnošću da predvodi EU. Ona raspolaže odličnim diplomatskim kadrom, ima uspešne kreatore politike, uvaženo rukovodstvo, a već poseduje iskustvo predsedavanja Savetom bezbednosti i OEBS-om.\nBrzina kojom je Slovenija usvojila evro dovoljno govori o sposobnosti njenih državnih službi. Uz to, zemlja će moći da se osloni na stručna znanja eksperata pri Komisiji i Savetu, evropskih ekspertskih organizacija i drugih država. Nemačka je vec ponudila pomoć, kao i druge države u EU, uključujući i Ujedinjeno Kraljevstvo.\nTeško je reći gde će tačno biti težiste slovenačkog angažmana. Razlog je to što se još ne zna da li će pitanje Kosova biti rešeno dok Nemačka jos predsedava ili će se preneti u 2008. godinu.\nU svakom slučaju, konačni status Kosova će se nalaziti visoko na agendi Slovenije kao predsedavajućeg EU. Mada se Ljubljana trudi da uspostavi ravnotežu između Beograda i Prištine, suprostavljanje nezavisnosti Kosova ne razmatra se kao moguća opcija.\nČak i ako se pitanje konačnog statusa reši, a rezolucija Saveta bezbednosti UN usvoji tokom juna, Slovenija će morati da nadgleda veći deo poslova u vezi sa organizacijom nove civilne administracije na Kosovu pod vođstvom EU. U isto vreme, Slovenija će agresivno promovisati kandidaturu Srbije za članstvo u EU i možda insistirati na određivanju datuma za otpočinjanje pregovora o članstvu sa Makedonijom.\nVeliki paket za zapadni Balkan – što bi podrazumevalo ubrzanu proceduru pridruživanja za sve države zapadnog Balkana – predstavlja realnu mogućnost u slovenačkom mandatu, budući da bliža saradnja između EU i ovog regiona predstavljala direktan interes Slovenije, kako u pogledu bezbednosti, tako i ekonomije. Stabilnost institucija, vladavina zakona i transparentnost su dobri za investicije, a slovenačke kompanije već koriste stare kontakte da bi zauzele povoljne pozicije na tržištu zapadnog Balkana.\nRegionalna bezbednost predstavlja jedan od prioriteta, jer vlada strahuje da bi na zapadu Balkana ponovo mogli izbiti sukobi. Naročito je zabrinuta zbog stabilonosti na Kosovu i u Bosni i Hercegovini, jer bi svaki lokalni sukob uticao na Makedoniju, Srbiju i Crnu Goru, a to su važna tržišta za Sloveniju. To znači da je vojno prisustvo Slovenije u regionu blisko povezano sa njenim ekonomskim interesima. Slovenija je jedan od značajnijih učesnika u NATO snagama u okviru KFOR-a.\nVize i odnosi sa susedima\nIsto tako, stabilnost i prosperitet u regionu će pomoći Sloveniji da unapredi svoju “meku” bezbednost. Organizovani kriminal i drugi asimetrični pritisci povezani sa nestabilnošću mogu se uspešnije kontrolisati ako je region posvećen reformama i politički je progresivno orijentisan .\nSledeće godine, Slovenija postaje deo šengenske zone, što podrazumeva intenzivnije mere bezbednosti na granicama prema regionu. To će uticati na trgovinu, jer će protok robe, kapitala i ljudi između Slovenije i regiona biti otežan. Ipak, zahvaljujući poboljšanju bezbednosti i stabilnosti u regionu, te promovisanju evropskih integracija, negativne posledice uvođenja šengenske granice će biti manje dramatične.\nVizne povlastice su još jedna oblast u kojoj će Slovenija pokušati da izdejstvuje promene za vreme svog mandata u EU. Strog vizni režim je problematičan jer otežava trgovinu i sprečava integraciju regionalnog tržišta u EU. Takođe, ovakav režim onemogućuje izlaganje uticajima Evrope. Ako mladi nisu u prilici da putuju u Evropu, EU projekat će za većinu stanovnika regiona ostati samo povrsna ambicija. Da bi se Evropa promovisala na Balkanu, ljudi iz regiona moraju imati pristup EU. Slovenija se već zalaže da jedinstveni vizni režim, koji važi za sve kategorije stanovništva, bude zamenjen politikom “pametnih” viza.\nSlovenija će takođe morati da popravi odnose sa Hrvatskom, ako želi da stekne kredibilitet u ostalim zemljama zapadnog Balkana. Slovenačka posvećenost Balkanu neće delovati ubedljivo, a njene evropske pozicije će biti poljuljane ako zbog spora sa Hrvatskom oko pomorskih granica Slovenija propusti da u potpunosti iskoristi EU institucije za integraciju regiona. Isto važi za Hrvatsku. Evropa neće uzimati za ozbiljno njene načelne ciljeve povezivanja EU i zapadnog Balkana, ako ona prethodno ne reši sporna pitanja sa susedima.\nPosvećenost Slovenije Balkanu je realna. U tom smislu, predsedavanje će podrazumevati višestrani angažman na promovisanju ekonomske, bezbednosne i integracijske agende. Ostaje da se vidi kojim konkretnim pitanjima će Slovenija posvetiti najviše pažnje, ali nema sumnje da će se konačni status Kosova, početak pregovora za Makedoniju i kandidatura Srbije naći pri vrhu liste prioriteta.


Ukrajina zabranila više od 40 ruskih medicinskih preparata - 17.08.2018, Sputnik Srbija\nUkrajina je zabranila uvoz, čuvanje i primenu 68 medicinskih preparata, od kojih je više od 40 proizvedeno u Rusiji. Odluka o tome objavljena je u petak na sajtu... 17.08.2018, Sputnik Srbija\n7 Avgust 2018, 18:31\nSlužba je saopštila da je osnovni razlog zabrane uvoz preparata koji narušavaju zahteve ukrajinskog zakonodavstva. Apoteke koje dobiju preparate moraju da ih unište ili da ih vrate proizvođaču.\nPrema spisku, zabranjena su 43 preparata proizvedena u Rusiji. Na spisku su i preparati ukrajinskog, nemačkog, poljskog, mađarskog, bugarskog, belgijskog, francuskog, rumunskog, španskog, italijanskog i austrijskog porekla.


BalkanMagazin :: Naftaška podrška zrenjaninskim sportistima\nNaftaška podrška zrenjaninskim sportistima\npetak, 13. april 2018 08:01\nU saradnji sa Odbojkaškim klubom Klek Srbijašume NIS je podržao rekonstrukciju Centra za treniranje odbojkaša u Zrenjaninu.\nKompanija NIS, kao društveno odgovorna kompanija, nastavila je da doprinosi razvoju sporta u Zrenjaninu i u saradnji sa Odbojkaškim klubom Klek Srbijašume podržala rekonstrukciju Centra za treniranje odbojkaša u Zrenjaninu.\nRekonstrukcijom ovog prostora, koju je NIS podržao sa tri miliona dinara, grad Zrenjanin dobio je modernu dvoranu u kojoj će profesionalni sportisti imati mogućnost da kvalitetno treniraju i razvijaju svoje talente. Centar je, takođe, namenjen i deci školskog uzrasta, sportskim klubovima, kao i rekreativcima.\nZahvaljujući se na ovoj donaciji kompaniji NIS gradonačelnik Zrenjanina Čedomir Janjić je istakao da je ona od velikog značaja za sport i odbojku za Klek i Grad Zrenjanin.\n„Mislim da ne treba da vam pričam šta znači odbojka za Odbojkaški klub Klek i Srbiju. To je nešto na šta se svi ponosimo. Odlično je što ima mnogo ljudi ovde u Kleku koji se kvalitetno bave i odbojkom i drugim sportovima, ali moram da se zahvalim i društveno odgovornim kompanijama koje prate sve to. Naftna industrija Srbije i ljudi koji vode celu tu priču prepoznali su značajan projekat da se završi ovaj trenažni centar i ja vam se na tome zahvaljujem. Nekoliko važnih projekata se svake godine finansira iz sredstava NIS-a. Ovo je možda malo drugačije nego što neke druge firme finansiraju sportske klubove u Srbiji. Ovde su u pitanju konkretni projekti“, naglasio je Janjić.\nValerij Proskurin, zamenik generalnog direktora i direktor Bloka Servisi NIS-a je izjavio da je „uveren da će ovakav savremeni prostor omogućiti sportistima, učenicima i rekreativcima da razvijaju i unapređuju svoj talenat i ostvare velike sportske uspehe”.\n“Kompanija NIS sa gradom Zrenjaninom uspešno sarađuje već devet godina kroz program društveno odgovornog poslovanja NIS-a Zajednici zajedno, do sada smo podržali 139 projekata koji su unapredili i poboljšali uslove života stanovništva u Zrenjaninu i njegovoj okolini. Ulaganjem u profesionalni i rekreativni sport NIS ulaže i nastaviće da ulaže u buduće generacije mladih talentovanih pojedinaca, koji su budućnost naše zemlje“, istakao je Proskurin.\nRajko Petrović, sportski direktor OK Klek je istakao da će realizacija ovog projekta omogućiti da Klek usavršava svoje odbojkaše. Od sada će i školska i predškolska deca moći da koriste ovu salu, kao i građani za fitnes.\nOko 80 odsto stanovnika Kleka moći će da koristi ove prostorije“, naglasio je Petrović.\nNIS, inače, pod korporativnim sloganom Budućnost na delu sarađuje sa 11 lokalnih samouprava u Srbiji i nastoji da unapredi kvalitet života građana u tim zajednicama. Tokom 2017. godine NIS je podržao četiri projekta u oblasti sporta: Fudbalski klub Radnički Zrenjanin, Košarkaški klub Proleter-Naftagas, Odbojkaški klub Klek Srbijašume kao i Sportsko društvo Naftagas iz Elemira. Za doprinos razvoju sportske infrastrukture u Zrenjaninu početkom ove godine, kompanija NIS je dobila nagradu Sponzor –donator 2017. koju dodeljuje Sportski savez Zrenjanina.


Aćimović: Osobe sa akutnim oboljenjima da sačekaju sa vakcinacijom - BHRT\nFoto: Ilustracija/ EPA-EFE/Zsolt Czegledi\nKontraindikacija za primanje svih vakcina akutna je faza bolesti, te bi osobe koje imaju neka akutna oboljenja trebalo da sačekaju sa vakcinacijom dok im se zdravstveno stanje ne stabilizuje, izjavila je epidemiolog Jela Aćimović.\nona je napomenula da većina imunokompromitovanih pacijenata može i treba da se vakciniše protiv Kovida-19, ali s obzirom na to da koriste terapiju koja može da smanji efekat vakcinacije, moraju se prvo savjetovati sa svojim ljekarom.\n“Osobe koje imaju neke hronične bolesti ili stanja zbog kojih ne znaju da li smiju da prime vakcinu treba da konsultuju svog nadležnog ljekara”, rekla je Aćimović.\nAćimović je napomenula da za trenutno dostupne vakcine nisu obavljena testiranja na trudnicama i dojiljama, te da dostupni podaci o primjeni vakcina protiv Kovida-19 kod trudnica i dojilja nisu dovoljni da bi se na osnovu njih donijela jasna preporuka o rizicima povezanim sa vakcinacijom u trudnoći.\n“Trenutno se ne preporučuje vakcinacija tokom trudnoće, osim ako korist od vakcinacije /na primjer zdravstveni radnici s visokim rizikom od izloženosti i trudnice sa hroničnim bolestima/ ne premašuje potencijalni rizik od vakcinacije”, pojasnila je Aćimović.\n“Kada je riječ o dojiljama, za ‘mRNA’ vakcine, s obzirom da ‘mRNA’ ne ulazi u jedro ćelije i brzo se razgrađuje, biološki i klinički nije vjerovatno da će predstavljati rizik za dijete, te ženi koja doji i koja je dio grupe koja se preporučuje za vakcinaciju treba ponuditi da se vakciniše”, rekla je Aćimović i napomenula da Svjetska zdravstvena organizacija ne preporučuje prekid dojenja nakon vakcinacije.\nOna je napomenula i da u uputstvu proizvođača vakcina “Sputnjik ve” trenutno stoji da se vakcina ne daje trudnicama i dojiljama.\n“Zbog toga osobe koje imaju istoriju teških alergijskih reakcija moraju da se konsultuju s ljekarom prije primanja ove vakcine. Alergije na hranu, polen, penicilin i slično nisu kontraindikacija za ovu vakcinu”, rekla je Aćimović.\nOna je dodala da se kod svih vakcina protiv koronavirusa mogu javiti lokalne reakcije, bol, crvenilo, povišena temperatura, bol u mišićima, što se inače javlja poslije vakcinacije i što pokazuje da je organizam reagovao i da se razvija imuni odgovor.\n“Pojedini proizvođači vakcina protiv koronavirusa ne preporučuju konzumiranje alkohola prije i poslije vakcinacije, jer može da utiče na sam imuni odgovor organizma, to jest može da ga oslabi i može da pojača intenzitet nuspojava nakon vakcinacije”, rekla je Aćimović.\nTags\t#Jela Aćimović\t#vakcinacija protiv koronavirusa


Kantonalni sud donio Rješenje o puštanju iz pritvora Mirsada Delimustafića – dijalogin.tv\nKantonalni sud donio Rješenje o puštanju iz pritvora Mirsada Delimustafića\nKantonalni sud Sarajevo (KSS) donio je rješenje o puštanju iz pritvora Mirsada Delmustafića (brat Alije Delimustafića), ranije osumnjičenog u predmetu „Pravda“, potvrđeno je Feni u tom sudu.\nRadi se o predmetu čiji su akteri osumnjičeni za nezakonitu kupoprodaju i knjiženje nekretnina.\nNaime, odluka o puštanju Mirsada Delimustafića na slobodu uslijedila je nakon što je KSS odbio prijedlog Kantonalnog tužilaštva za produženje mjere pritvora u ovom slučaju, odnosno uvažio žalbu njegovih advokata.\nPodsjećamo, Mirsad Delimusafić predao se pripadnicima Federalne uprave policije u novembru prošle godine, a nakon što je za njim raspisana potjernica po nalogu Tužilaštva Kantona Sarajevo (KS).\nAkteri predmeta „Pravda“ – Alija Delimustafić i ostali (uhapšeno 19 osoba) sumnjiče se za pripadnost organiziranoj kriminalnoj grupi koja je nezakonito knjižila te vršila kupoprodaju nekretnina na području KS-a.\nTurska - U eksploziji ubijena četiri policajca


Najviše novca u BiH uložila Rusija - Zenicablog\nNajviše novca u BiH uložila Rusija\nUkupne direktne strane investicije u Bosni i Hercegovini, u periodu januar-septembar 2014., iznosile su 554,5 miliona KM.\nPrema podacima Centralne banke BiH (CBBH), najviše novca, i to 186,3 miliona KM, uložila je – Rusija. Slijede Velika Britanija sa 110,9 miliona KM, te Austrija s 49,4 miliona i Luksemburg sa 43,6 miliona KM.\nInvesticije u godini prije, 2013, gledano po zemljama izgledale su nešto drugačije. Zemlja koja je najviše investirala u 2013. godini je bila Srbija (62 miliona), zatim Velika Britanija (56 miliona), Austrija (51 milion), Švicarska (44 miliona) i Njemačka (40 miliona KM).\nNo, ekonomisti upozoravaju da naša zemlja dosad nije imala nijednu zaista značajnu investiciju, a nema naznaka da će se nešto konkretno desiti uskoro.\nTagovibih cbbih rusija ulaganja


Dunović /"Sarajevo se nije odužilo Goranu Čengiću kako to i priliči" / Radio Sarajevo\n24. 04. 2017. u 16:15:00 Fena\nPotpredsjednik Federacije Bosne i Hercegovine Milan Dunović posjetio je Gradsko groblje Bare u Sarajevu i polaganjem cvijeća odao počast Goranu Čengiću koji je nastradao u junu 1992. godine u naselju Grbavica pokušavajući zaštititi komšiju Husniju.\nSastao se i sa sinom pokojnog Gorana Vladimirom, koji je imao četiri godine kada mu je otac ubijen, saopćeno je danas iz Kabineta potpredsjednika Dunovića.\n"Goran Čengić istinski je heroj Sarajeva", istaknuo je Dunović naglašavajući da se Sarajevo ipak nije odužilo njegovom imenu i djelu kako to i priliči.\nSramotnim je nazvao odbijanje inicijative da se sportska dvorana u naselju Grbavica nazove njegovim imenom, jer Dunović smatra da bi to bilo najmanje što se moglo učiniti za njega.\n"Goran je dao ono najvrednije što ima za ljudskost, dao je život da spasi drugi, ali nažalost i on i njegov komšija su nastradali", kazao je Dunović.\nNapomenuo je i da je obaveza govoriti o Goranu, Srđanu Aleksiću i drugim ljudima koji su se međusobno pomagali tokom proteklog rata, jer njihova djela se ne smiju zaboraviti, a nove generacije su obavezne da znaju šta su uradili.\nPotpredsjednik Dunović posjetio je s Vladimirom i njegovu baku, Goranovu majku Natašu, koja je zahvalila na podršci i što ne dozvoljava da priča o njenom Goranu bude zaboravljena.\nNatašu je danas posjetio i Jovan Divjak, koji je kao i potpredsjednik Dunović došao iskazati podršku djelu Gorana Čengića, a podržan je i prijedlog Kabineta potpredsjednika FBiH da u skorijoj budućnosti okupi ljude sličnog iskustva na jednom mjestu da bi ispričali životne priče novim generacijama.\nTagovi: Bare Milan Dunović Goran Čengić\nKS / Općina Novo Sarajevo: Dvorana na Grbavici ne treba nositi ime Gorana Čengića\nGoran Čengić / Istinski heroj grada: Dao je život da spasi čovjeka od nečovjeka\nGodišnjica smrti trebinjskog heroja: Srđan Aleksić umro je vršeći svoju ljudsku dužnost


VLASNICI SBB-A BIĆE PRIMORANI DA ULAŽU NA DRUGIM TRŽIŠTIMA U REGIONU VLASNICI SBB-A BIĆE PRIMORANI DA ULAŽU NA DRUGIM TRŽIŠTIMA U REGIONU – Personal magazin\nPovodom oglasa za učešće u javnom nadmetanju za izdavanje licence za fiksnu telefoniju, raspisanog od strane Republičke agencije za telekomunikacije, SBB je saopštio da nije iznenađen uslovima u tom oglasu, kao ni iznetim stavom. Obzirom da ta kompanija RATEL-u podnosi redovne izveštaje o broju korisnika i prihodima, prema postavljenim uslovima jasno je da nije dobrodošla kao operator fiksne telefonije u Srbiji.\nPredsednik Uprave SBB-a Dragan Šolak izjavio je da kompanija prihvata takav stav i, istovremeno, želi uspešno okončanje javnog nadmetanja, ali da ne vidi kako će ono doneti poboljšanje u oblasti telekomunikacija. On je naglasio da je SBB jedan od lidera u toj oblasti i da je neprekidnim tehničko-tehnološkim unapređenjima do sada dokazao šta ume i šta može.\n„Nismo sigurni da je u interesu srpskog tržišta ovakvo sprečavanje tehnički i mrežno osposobljenih kompanija da učestvuju u javnom nadmetanju. Realnost takva kakva jeste i mi se nadamo da će doći trenutak kada će SBB moći da pokaže da je apsolutno sposoban za pružanje usluga fiksne telefonije. Vlasnici SBB-a investirali su preko 150 miliona evra u razvoj telekomunikacionih kompanija u regionu i, zbog ovakvih, otežavajućih uslova poslovanja u Srbiji, nažalost, verovatno će nastaviti da ulažu na drugim tržištima.“ – rekao je Dragan Šolak.\nKompanija SBB – Srpske kablovske mreže najveći je operator digitalne i analogne kablovske televizije i širokopojasnog Interneta u Srbiji i najznačajniji operator satelitske televizije u regionu, prisutan u šest zemalja svojom Total TV platformom.\nOd 2007. godine, kompanija je u većinskom vlasništvu evropskog fonda Mid Europa sa sedištem u Londonu i Evropske banke za obnovu i razvoj (EBRD). U saradnji sa Telemachom iz Slovenije, sa kojim ima iste većinske vlasnike i predsednika uprave, čini jedinstven telekomunikacioni sistem na teritoriji nekadašnje države.\nVLASNICI SBB-A BIĆE PRIMORANI DA ULAŽU NA DRUGIM TRŽIŠTIMA U REGIONU was last modified: November 21st, 2009 by Redakcija\nDragan Šolakfiksna telefonijaMid EuropaRATELSBBSrpske kablovske mrežeTelekomunikacijeTelemachomTržište\nDigitalni katastar do kraja 2010\nPOS rešenje iz Wincor Nixdorf-a za male budžete


B&F reč nedelje: Rekonstrukcija vlade - Biznis i Finansije\nHome\tVestiPolitika i društvo\tB&F reč nedelje: Rekonstrukcija vlade\nTegobnije od vađenja rude na Kamčatki, napornije od svega do sada – tako trenutno napreduje posao rekonstrukcije vlade, sudeći bar po novinskim izveštajima o tom poslu. „Rekonstrukcija vlade“ mogla bi slobodno biti i reč meseca – većanje je teže nego za najbolji fudbalski tim svih vremena – možda i s pravom.\nPrema rečima prvog potpredsednika vladeAleksandra Vučića, jednom kad bude rekonstruisana vlada će se okrenuti radu, „jačanju ekonomije i popravljanju životnog standarda“. Posle godinu dana rada, vladi je „neophodno više snage, borbenosti i želje za reformama i modernizacijom države“. Očekuju je velike kadrovske promene na svim nivoima, žestoka borba protiv nezaposlenosti (bila 25,6 odsto, a sada 24,1 zbog rasta sezonskih radova), i sveukupna promena svesti i odnosa prema budućnosti.\nPrema istom izvoru „prvi zadatak je da obezbedimo brži i bolji rezultat u svakoj oblasti funkcionisanja. Drugi cilj je stabilnost Vlade kako bismo se u ovoj teškoj situaciji fokusirali na najvažnije državne izazove. Evo nekih:\nNovi rebalans budžeta (najverovatnije) jer je ovaj, po drugi put po oceni Fiskalnog saveta i većine stručnjaka – nerealan.\nRešavanje pitanja 24 sporne privatizacije od kojih bi, po vladinim očekivanjima, dve možda uskoro mogle imati nekakav ishod.\nObaranje nezaposlenosti na ispod 20% kao „pokazatelj jasnog i racionalnog rasta privrede“. Trenutno analitičari Rajfajzen banke ocenjuju da rast industrijske proizvodnje u Srbiji ove godine neće premašiti 1,5 odsto.\nNastavak smanjenja inflacije, koje još ne donosi značajne pomake kad je reč o ceni hrane (u periodu od maja 2012. do maja 2013. godine, kako pokazuju izveštaji regionalnih zavoda za statistiku koje je objavio portal Makroekonomija.org, hrana je u Srbiji poskupela za 12,9 odsto, dok je u Hrvatskoj to bilo 6,50 procenata a u Sloveniji svega 3,3 odsto – a samo u junu je inflacija bila 1% zbog većeg rasta cena zelene pijace).\nPromena Zakona o radu, koja će označiti fleksibilnije zapošljavanje (i, naročito, otpuštanje)\nPromena penzijskog zakona (ako ne pre ono kasnije, jer to traže i MMF i Svetska banka)\nTemeljno rešavanje pitanja preduzeća u restrukturiranju koje nije rešavano 10 godina i više, a od koga sada eventualno zavisi 200 miliona dolara kredita SB.\nNije lako izabrati članove vlade koji će se uhvatiti u koštac sa problemima koji iziskuju vrhunske umove, ili možda rekonstrukcija nije u vezi s tim?\nU svakom slučaju, ovo pitanje je verovatno bilo najpopularnija politička tema prošle nedelje (oko 260 puta pomenuta u medijima) ali i celog meseca.


Ilon Mask odlučio da povuče akcije "Tesle" sa berze, Saudijci daju pare?\nMilijarder i inovator, šef Tesla motorsa Ilon Mask rešio je da povuče radikalan poslovni potez. U konstantnom sukobu sa akcionarima, Volstritom, javnošću i analitičarima oko finansijskih (u poslednje vreme negativnih) rezultata Tesle, on želi da povuče akcije kompanije iz javne ponude na berzi.\nTaj svoj plan, naravno, objavio je na Tviteru. Akcija kompanije pre prvog tvita trgovala se na nivou od 340-345 dolara, da bi ubrzo skočila na čak 370. Posle toga trgovanje je nakratko zaustavlejno, a trenutno akcija Tesle vredi 379, 57 dolara, prenosi B92.\nKako navodi, Mask planira da otkupi od postojećih akcionara akcije po ceni od 420 dolara (od onih koji iste žele da prodaju).\nPosle toga, povukao bi kompaniju s berze i učinio je ponovo privatnom. Tako, akcionari bi imali dve mogućnosti – ili da prodaju svoje akcije Masku po ceni od 420 dolara, ili da ih zadrže, ali više ne bi mogli njima da trguju na otvorenom tržištu.\nMask je priznao da je držanje kompanije u javnoj ponudi teret, a izgleda da više i nema snage da objašnjava rezultate.\nTakođe, tvrdi da je za otkup kompanije već obezbedio sredstva.\nAmerička Komisija za trgovinu hartijama od vrednosti - dopušta firmama korišćenje društvenih mreža kao što su Facebook i Twitter na ovaj način, pod uslovom da su investitori unapred obavešteni koje društvene mreže će biti korišćene u tu svrhu.\nMask poseduje skoro 20 odsto akcija firme, a izjavio je da sada planira da je zaštiti od velikih promena cene akcije, i od pritiska da ispuni kvartalne finansijske ciljeve. Želi, kako kaže da stane na put i "negativnoj propagandi" investitora koji se klade protiv akcija "Tesle".\n„U osnovi, pokušavam da postignem ishod u kome Tesla može da radi u svom najboljem svetlu, oslobođena od ometanja i kratkoročnog razmišljanja”, napisao je.\nAko Tesla sprovede delisting sa cenom od 420 dolara po akciji, to bi bio dil vredan više od 80 milijardi dolara, uključujući i dug kompanije. Mask planira da zadrži svoje deonice i nada se da će ostati direktor "Tesle".\nDžin Muster, analitičar firme "Loup Ventures", izjavio je da Mask ima „jedan naprema tri šanse” da uspe u svom planu.\nAnalitičari Fajnenšel tajmsa slažu se da je malo verovatno da će sama firma da skupi novac, i da to može da uradi jedino novim zaduženjem. Verovatnije je, piše FT, da je interes za otkupom akcija došao iz Saudijske Arabije, gde Javni investicioni gond već koristi novac od nafte da poveća udeo u firmi.\nJavni investicioni fond Saudijske Arabije već je najveći samostalni investitor "Tesle" i procenjuje se da trenutno poseduje između tri i pet odsto kompanije sa ulogom od 2,9 milijardi dolara.\n"Gardijan" je ranije pisao da su Saudijci početkom godine pristupili Masku da bi investirali novac u zamenu za veći udeo u kompaniji, ali Musk ih je tada odbio.\nKinezi grade nuklearku na sred mora\nIstorijski trenutak: Dizni preuzeo program Foksa za 71 milijardu dolara\nSremska Mitrovica, Sombor, Odžaci i Bačka...\nEvropski parlament odobrio reforme autorskih...\nNajvažnija promena u pola veka - Epl lansirao...\nPet fakulteta zainteresovano za novi master u...\nInspekcija će kontrolisati operatere interneta i...\nPočela izgradnja kineskog kampa kraj Čačka\nEvo koliko zaista treba da traje godišnji odmor...\n"Folksvagen" pravi fabriku u Šumadiji\nŽestoka bitka za Folksvagen, odluka u maju\n„Aktor” i „Terna” prijavljeni zbog lošeg...\nKonkurs za regresiranje prevoza učenika srednjih...\nEmirati oprostili dugove svojim građanima u...\nProsečna neto zarada u decembru 2018. godine...\nBanca Intesa ponovo najbolja u Srbiji\nAtlantic Grupa otvorila novi logističko distribucijski centar\nHrvatski Sense Consulting prva kompanija koja isplaćuje dividendu na Funderbeamu\n"Delta Plus" – Sva proizvodnja iz Sane ide za Njemačku\nUskoro otvaranje dva nova proizvodna pogona u Srebrenici\nProbni rad vjetroparka na Možuri krajem marta\nGorenje lani ostvarilo gubitak od 37,3 milijuna eura


Apple odlaže povratak u kancelarije zbog novog talasa pandemije | Nova Ekonomija\nAmerička kompanija Epl (Apple) odložila je povratak svojih zaposlenih u kancelarije zbog porasta broja obolelih od Delta soja Covida 19, piše Bloomberg. Prvobitni rok koji je bio planiran za septembar, sada je odložen za oktobar.\nRadnici Epla trebalo je da tokom septembra počnu da rade tri dana nedeljno iz svojih kancelaria, umesto od kuće.\nPovratak Apple-a u kancelarije izazvao je kontroverze među njegovim radnicima, a jedna grupa zaposlenih koja zagovara rad na daljinu uputila je pismo izvršnom direktoru Timu Kuku i ostatku Eplovog rukovodstva, tražeći fleksibilniju politiku rada .\nIpak iz Eplovog sektora za maloprodaju i ljudske resurse stigao je odgovor da je lična saradnja od suštinske važnosti za budućnost kompanije.\nEpl je inače bio veoma neprijateljski nastrojen prema konceptu takozvanog daljinskog rada pre pandemije korona virusa. Iako je omogućio zaposlenima da dva dana nedeljno rade od kuće bila velika promena za tu kompaniju, drugi giganti iz Silicijumske doline svojim radnicima daju više prostora da biraju odakle će raditi svoj posao.\nNa primer, izvršni direktor Fejsbuka Mark Zakerberg rekao je prošle godine kako se polovina radnika te kompanije trajno preusmerava na daljinski rad u narednih pet do deset godina.\nGoogle je ranije saopštio kako očekuje da će 20 odsto njegovih zaposlenih raditi na daljinu kada ponovo otvori svoje kancelarije.\nEpl je jedna od prvih kompanija koja je izmenila svoje planove kao odgovor na porast broja novozaraženih. Ta kompanija navodi i da će svoje zaposlene o povratku u kancelarije obavestiti mesec dana ranije.


Pripremni tim se konsultovao sa albanskim istoričarima - PRIPREMNI TIM ZA OSNIVANJE KOMISIJE ZA ISTINU I POMIRENJE - Predsednica Republike Kosovo - DR VJOSA OSMANI - SADRIU\nPripremni tim se konsultovao sa albanskim istoričarima\nPriština, 12. april 2019. godine – Pripremni tim za osnivanje Komisije za istinu i pomirenje održao je konsultaciju sa istoričarima iz centralnih javnih institucija kao što su Albanološki institut, Istorijski institut i Fakultet istorije.\nStav istoričara je bio višedimenzionalan, pošto su se oni bavili različitim istorijskim okolnostima i razdobljima, dajući konkretne sugestije o načinu funkcionisanja Komisije.\nPanel iz Pripremnog tima za osnivanje Komisije za istinu i pomirenje bio je sastavljen od Bakija Svirca, Nore Ahmetaj i Kushtrima Koliqija, koji su na samom početku pojasnili osnovne koncepte tranzicione pravde, zatim su učesnici obavešteni o iskustvima drugih, a takođe su govorili i o inicijativi predsednika za osnivanje Komisije za istinu i pomirenje na Kosovu i zašto nam je takva komisija potrebna.\nFatmir Arifi sa Istorijskog instituta je rekao da izvinjenje treba da traži srpska vlada i da preda Miloševićevu dokumentaciju, pa će se nakon toga pomirenje dogoditi samo po sebi, bez problema, jer istinu znaju kosovski istoričari i građani.\nA prema rečima Hakije Kusumija formiranje takve Komisije je potrebno i neophodno, ali i kasnimo.\nReč pomirenje treba izbegavati u ovoj fazi, a međunarodne konvencije treba da budu osnov osnivanja ove Komisije, rekao je profesor Ibrahim Gashi, tražeći da period istrage bude od 1981. godine do 1999. godine.\nNakon diskusije i analize koju su dali istoričari, u principu oni vide za razložnu i kao neophodnu inicijativu za osnivanje ovakve Komisije, evidentirajući sve podatke za različite periode o povredama ljudskih prava i o sudbini žrtava.


CarGo nastavlja normalno sa svojim radom – CAR:GO | #GoAnywhere\nCarGo nastavlja normalno sa svojim radom\nCarGo obaveštava svoje korisnike da normalno nastavlja sa svojim radom i da još uvek nije dobio privremenu meru zabrane rada, nakon dogovora taksista sa Vladom Srbije da se onemogući organizovanje taksi prevoza putem interneta.\nDirektor platforme CarGo Vuk Guberinić gostovao je jutros na televiziji Prva sa predstavnicima taksista koji su protestvovali juče u Beogradu sa zahtevom da se ugasi rad platforme CarGo.\nVuk je kazao da se radi na tome da aplikacija opstane, jer CarGo predstavlja digitalizaciju jednog tržišta i modernizaciju Srbije.\nVuk je rekao da CarGo svoj posao radi najbolje što može i po zakonu, kao i da je voljan da učestvuje u Radnoj grupi za izradu Zakona o izmenama i dopunama zakona o prevozu putnika u drumskom saobraćaju, u kojoj će učestvovati predstavnici taksisti koji su protestvovali u Beogradu.\n“Dok ne dobijemo privremenu meru da nas zabrane, a to još uvek nismo dobili, radimo na tome da opstanemo”, istakao je direktor CarGo.\nGovoreći o optužbama taksista i netačnim navodima o nelegalnosti poslovanja, Vuk je kazao da CarGo posluje u skladu sa Zakonom o turizmu, član 101, i da obezbedjuje usluge „limo servisa“, što funkcioniše svuda u svetu.\nOn je istakao da CarGo vozači moraju da imaju, pored svojih automobila i mobilnih telefona, i potvrdu o neosudjivanju, vozilo ne starije od 10 godina i 5 godina iskustva.\nNa kraju emisije predstavljeno je glasanje publike o tome da li treba da se ugasi taksi prevoz preko aplikacije, odnosno CarGo, u kojem je za opciju “treba” glasalo 21,9 odsto gradjana, dok je za opciju “ne treba” glasalo 78,1 odsto.\nOva statistika pokazuje da su gradjani Srbije spremni na modernizaciju usluge i na digitalizaciju tržišta, ostaje da se vidi koliko je država spremna da radi na tome, a koliko taksisti nisu.\nCelu gostovanje direktora CarGo u emisiji „Jutro sa Jovanom i Srđanom“ možete pogledati na sledećem linku http://www.prva.rs/web-tv/emisija/jutro-sa-jovanom-i-srdjanom/40767/jutro-sa-jovanom-i-srdjanom—11052018/117611/3-deo.html


Čemu napad Crkve na vlasti u Vojvodini?\nPismo patrijarha Pavla je autentično, potvrdio je za Radio Slobodna Evropa Dušan Stokanović, šef Informativne službe Srpske pravoslavne crkve. Predsednik Pokrajinskog izvršnog veća Bojan Pajtić, međutim, još uvek ga nije dobio.\nSam Nenad Čanak, predsednik Lige socijaldemokrata i predsednik jednog od vojvođanskih skupštinskih odbora, kaže da je, čitajući sadržaj pisma na web sajtu Srpske pravoslavne crkve, najpre verovao da je reč o kakvom pokušaju nekog kompjuterskog hakera jer mu se činilo nemogućim da patrijarh poimence navodi ime jednog političara kao odgovornog:\n“Mislim da je to jedan čudan presedan i zaista me interesuje da čujem pojašnjenje o čemu se tu zaista radi. Sama poruka tog pisma je zaista odsta čudna, jer mi u Skupštini i Izvršnom veću AP Vojvodine nismo upoznati s tim da postoji organizovana hajka ili kampanja protiv hramova ili sveštenstva, ili vernika Srpske pravoslavne ckve. Štaviše, gde god se okrenete na ulici videćete da se gradi neki novi hram Srpske pravoslavne crkve. I to je jedina crkva, praktično, na teritoriji Vojvodine koja gradi hramove u svakom mestu.”\nNavode iz patrijarhovog pisma o decembarskim događajima u selu Gabovu i skrnavljenju Crkve svetog arhangela Gavrila i izazvanom požaru u manastiru Rakovcu nismo i pored pokušaja uspeli da proverimo kod episkopa sremskog Vasilija. Sociolog religije Mirko Đorđević kaže:\n“Nažalost, bilo je napada na pravoslavna groblja, na pravoslavne hramove, i ti su se incidenti događali na mnogim mestima, kao što su se događali sporadično, pa nekako i paraleno oskrnavljenja katoličkog groblja, jevrejskog groblja, napad na protestante, nažalost, toga ima. Držim, međutim, da te dve stvari treba podvajati. Srpska pravoslavna crkva se ne može požaliti da je predmet nekakvog govora mržnje. Ne, sigurno ne može.”\nZa razliku od Đorđevića, koji smatra da je Srpska pravoslavna crkva čak i privilegovana u javnosti, Velibor Radusinović iz Demokratske stranke Srbije kaže da i samo patrijarhovo pismo dokazuje da je prekipelo i da nema govora mržnje samo prema toj crkvi, već i većinskom srpskom narodu u Vojvodini:\n“Tako da se prosto to uvelo kao nešto što se zove pravo građanstva da vi možete da se izlučujete i da na najružniji način neke svete delove naše istorije, svetle institucije kakva je Srpska pravoslavna crkva kroz vekove za ovaj narod, da na taj način blatite.”\nNeuobičajeno je, čak i neprihvatljivo obraćanje patrijarha kada pominje Nenada Čanka, kaže Mirko Đorđević.\n“Patrijarh je u tom pismu, ako ga je on pisao, ali ga je on potpisao, bezmalo optužio političkog prvaka u Vojvodini gospodina Čanka da on stoji iza ovakvih incidenata gde se, dakle, tu treba se zabrinuti, jer to nije način opštenja jednog patrijarha, gde uostalom nemam dokaza da gospodin Čanak bilo kojom svojom izjavom, postupkom, činom, stoji iza nekakvog takvog dela niti da ga je bilo na koji način podsticao.”\nUvek sam bio otvoren u svojim iskazima, ali mislim da to nije govor mržnje, kaže Čanak:\n“Jer ako neko zaista želi da vidi šta je govor mržnje ne bi bilo loše da na tom istom sajtu Srpske pravoslavne crkve arhipastirsku besedu Amfilohija Radovića, pa će da vidi uživo šta je to govor mržnje.”\nNe mogu sebi da dopustim da se sa njegovom svetošću dopisujem preko medija, izjavio je predsednik vojvođanske Vlade Bojan Pajtić, a saopštenjem poručio da Pokrajina nema nadležnost u policiji i pravosuđu, te da je “kao sin protojereja i arhijerejskog namesnika Srpske pravoslavne crkve još kao dečak i sam osetio kako izgleda verska netrpeljivost i koliko to može da boli.”


Pakistan odbacuje američko miješanje u unutrašnje poslove - SAHAR Balkan\nJan 11, 2021 14:06 Europe/Sarajevo\nVlada u Islamabadu na američki zahtjev je odgovorila da je njen pravosudni sistem nezavisan i da se sve istrage, krivična gonjenja i osude izvode u skladu s pakistanskim pravnim sistemom bez ikakvih direktnih ili indirektnih uplitanja.\nU saopštenju se navodi i da Indija sabotira slučaj i ne dozvoljava da pakistanski zvaničnici posjete svjedoke.\nMinistarstvo vanjskih poslova naglasilo je da je Islamabad predan međunarodnim odgovornostima i da bi Vašington trebao tražiti od Indije da pruži odgovore u vezi s finansiranjem terorizma i podrške tim elementima.\nU Pakistanu se sudi Zakiju Rehmanu Lakviju, jednom od osnivača grupe Lashkar-e Taiba, glavnim krivcem za teroristički napad 26. novembra 2008.god. na nekoliko lokacija u indijskom Mumbaiju, usljed čega je ubijeno 160 osoba, među njima i nekoliko stranaca.


Srbi će napustiti institucije BiH\nDejan Šajinović 03.05.2011 19:45\nBANJALUKA - Svi izabrani i imenovani funkcioneri iz RS napustiće zajedničke organe, agencije i institucije BiH ukoliko visoki predstavnik Valentin Incko uvede sankcije protiv političara iz Republike Srpske zbog odluke o referendumu, saznaju "Nezavisne".\nPrema toj informaciji, predviđeno je kompletno povlačenje srpskih kadrova i napuštanje institucija sve dok sankcije ne budu ukinute.\nNajvažniji srpski kadrovi u zajedničkim organima i institucijama su Nebojša Radmanović, član Predsjedništva BiH, Nikola Špirić, predsjedavajući Savjeta ministara BiH, Mladen Zirojević, ministar trgovine i turizma BiH, Sredoje Nović, ministar civilnih poslova BiH, kao i svi zamjenici ministara u Savjetu ministara iz srpske kvote, a svoje funkcije će napusiti i srpski imenovani članovi u Sudu BiH. Takođe, pozicije će, kako saznajemo, napustiti i poslanici u Parlamentarnoj skupštini BiH, Domu naroda BiH, kao i imenovani rukovodeći srpski kadar svih državnih agencija.\nMilorad Dodik, predsjednik RS, nedavno je rekao da RS "ima odgovor na eventualne sankcije", ali nije želio detaljnije govoriti o planiranim mjerama.\nInače, Igor Radojičić, predsjednik parlamenta RS, juče je u Briselu nastavio susrete sa istaknutim predstavnicima evropske administracije koje je želio upoznati o pravu građana RS na referendum. On je razgovarao i sa Miroslavom Lajčakom, direktorom Direkcije za zapadni Balkan, Rusiju i istočno susjedstvo u Evropskoj akcionoj službi za spoljne poslove.\n"Lajčak je prenio stav EU da su najnovije aktivnosti u vezi sa raspisivanja referenduma neprihvatljiv način ukazivanja na probleme i da ih se ovom metodom ne može rješavati", navodi se u saopštenju iz Kabineta predsjednika Narodne skupštine RS i dodaje da je Lajčak izrazio razumijevanje za stav RS o problemima u BiH, ali da je o njima potrebno voditi dijalog pod redovnim okolnostima.\nRadojičić je razgovarao i sa Martinom Šulcom, šefom Poslaničke grupe socijalista i demokrata u Evropskom parlamentu o situaciji u BiH.\n"Radojičić je informisao Šulca o razlozima raspisivanja referenduma u RS i problemima funkcionisanja pravosuđa, te naglasio potrebu ozbiljne revizije sistema, uz objektivan pristup EU kroz proces monitoringa i uz iznošenje argumentovanih stavova", saopšteno je iz Kabineta predsjednika NS RS.\nStaša Košarac, šef Tima za koordinaciju aktivnosti istraživanja ratnih zločina i traženje nestalih lica RS, juče je izjavio da izjašnjavanje na referendumu u RS o radu Suda i Tužilaštva BiH predstavlja korak ka dokazivanju istine o stradanju Srba u proteklom ratu u BiH.\n"Ukoliko ne iskoristimo priliku i ne prekinemo ignorantski odnos Suda BiH prema srpskim žrtvama zamjeriće nam generacije koje dolaze", istakao je Košarac.\nPrema njegovom mišljenju, izjašnjavanje na referendumu je demokratsko pravo, ali i obaveza prema žrtvama, jer Sud BiH, "taj mali sarajevski Hag, koji postoji voljom visokog predstavnika, očigledno ne želi da mijenja pravila i praksu koju je utemeljio njegov holandski imenjak".\nAleksandar Radeta, predsjednik nedavno imenovane Komisije za sprovođenje referenduma, rekao je juče da eventualne blokade nekog od klubova u Vijeću naroda ili odluke visokog predstavnika mogu odgoditi datum sprovođenja referenduma, koji je planiran za 45 dana nakon donošena odluke, ali da ne mogu spriječiti da referendum bude održan u roku od šest mjeseci, koliko je zakonski rok.\nNaime, bilo koji klub Vijeća naroda RS može staviti veto na sastav Komisije, a nakon toga se pokreće procedura prvo u NS RS, zatim u Zajedničkoj komisiji Vijeća naroda i NS RS, pa eventualno i na Ustavnom sudu RS, a ta procedura može trajati i više od mjesec dana. Osim toga, kako je istakao, iako je Centralna izborna komisija BiH obavezna da dostavi biračke spiskove potrebne za sprovođenje referenduma, ukoliko Incko donese odluku o poništenju referenduma, moguće je očekivati da CIK ne dostavi biračke spiskove.\nMaksida Pirić, portparol CIK-a, rekla je da će ta istitucija odlučiti o tome da li će dostaviti spisak nakon što im stigne zvanični zahtjev iz NS RS.


Promocija Leskovačke Roštiljijade - 3 decenije Roštiljijada na vrhu turističke ponude Srbije - Dnevnik Juga\nPočetna / DOGAĐAJI / Promocija Leskovačke Roštiljijade – 3 decenije Roštiljijada na vrhu turističke ponude Srbije\nIna Dendić 07/08/2019\tDOGAĐAJI, DRUŠTVO, Leskovac Ostavi komentar\nGradonačelnik Leskovca dr Goran Cvetanović i direktor Turističke organizacije Leskovac, Nebojša Kocić su na današnjoj konferenciji povodom promocije „Roštiljijade“ 2019. govorili o pojedinostima ovogodišnje manifestacije.\nGradonačelnik je predvideo da će ovogodišnja Roštiljijada premašiti sve prethodne s obzirom na tradicionalno dobru gastronomsku ponudu, gostoljubivost, ali i bogat program u okviru kog će pored Lepe Brene nastupiti i Crvena Jabuka, Riblja čorba i Van Gog, Haris Džinović, Aco Pejović i Severina.\n„Kvalitet leskovačke kuhinje decenijama unazad prevazilazi granice naše zemlje, a naš grad je i ponosni nosilac čak tri brenda, leskovačkog ajvara i sprže i roštilj mesa, koje je prošle godine dobilo i sertifikaciju zaštitnim žigom Leskovački specijaliteti sa roštilja. 3 decenije Roštiljijada Leskovac postavlja na vrh turističke ponude Srbije, prošle godine je proglašena drugom najboljom manifestacijom u Srbiji. Kraj avgusta je period prepoznatljiv po ovoj manifestaciji koja je značajna za čitav region. Roštiljijada je brend na koji su ponosni svi Leskovčani, to je brend koji nas je upisao na svetsku mapu turističkih atrakcija, na kojoj je Leskovac grad sa dušom, grad meraka i bogatstva mirisa i ukusa – kazao je gradonačelnik Cvetanović.\nNebojša Kocić, direktor Turističke organizacije Leskovac, je istakao da se cene zakupa štandova ni sa leve ni sa desne strane neće menjati, kao i to da će se potruditi da bina grandioznošću parira zvezdama koje će na njoj nastupati. On se zahvalio Vladi Republike Srbije i Gradu Leskovcu, pokroviteljima manifestacije, suorganizatoru Melos estradi, ali i kompanijama Apatinska pivara i Koka-kola, generalnim sponzorima i svim ostalim sponzorima.\nDirektor Kocić je dodao da će se i ove godine u saradnji sa Trgovinsko-ugostiteljskom školom u Leskovcu održati takmičenje učenika ugostiteljskih škola, takmičenja ugostiteljskih radnika majstora roštilja, ali i priprema najveće pljeskavice na svetu, a biće upriličena i izložba fotografija od nastanka Roštiljijade do danas u dvorištu Šop-Đokićeve kuće.\nPrethodni 30 – oro Leskovčana dobilo ugovore za započinjanje ili unapredjenje poslovanja\nSledeći Predstavnici opštine Kriva Palanka posetili Leskovac


Uklonimo Antivirus Pro 2017\nNapojnice na Antivirus Pro 2017 smenu\nAntivirus Pro 2017 je lažna antivirusnih sredstvo stvorio Nateraću Ijude da dam svoj novac da sajber kriminalci. Ovaj zlonamernim softverima dolazi iz iste porodice kao Antivirus Pro 2015, pametna bezbednosti, Internet bezbednosti, osvoji PC Antivirus, WinDefender 2009 i tako dalje. Jednom kada stupi tvoj kompjuter, provalnik trajaće skeniranje (koji je potpuno lažne) koji će naći razna pitanja i viruseva koje treba da se uklone odmah.\nPosle toga, to će pokazuju da kupi svoju punu verziju. Pored toga, ova provalnik će takođe blokira neke od svoje programe za dodatno da te ubedi da tvoj sistem je stvarno u opasnost. Savetujemo da ne obraća pažnju na svih ovih pokušaja da te uplaši, kao i da se pobrinem za uklanjanje Antivirus Pro 2017 čim Jesi li siguran da to je ubačen tvoj PC.\nŠta Antivirus Pro 2017 rade\nKao što smo rekli, kada ovaj lažni zahtev ulazi u tvoj sistem, to će trajati lažne skeniranje. Cilj ove skeniranje je da vam poklonimo spisak zlonamerne programa koji je navodno borave u tvoj sistem trenutno. Lažne skeniranje je ustvari glavni instrument kojim ove odmetnuti da ubedi korisnicima da su zaraženi njihove kompjutere. Manje iskusni korisnika paničiti kada su predstavili sa ove liste i odmah kupovinu punu verziju Antivirus Pro 2017. Upozoravamo ne da uradiš to, zato što je ovaj put otkrila tvoja bankovnim informacijama da sajber prevarantima koji će upotrebiti kasnije da ukradu vaš novac. Mnogo bolje odluka će biti da ukine Antivirus Pro 2017.\nOvaj odmetnuti koristi drugih zastrašivanja tehnike napraviti tvoj sistem delujem ranjivo. Neki od tvoje zahteva, kako bi te ubedilo da nekim drugim zlonamernim softverom koja je u tvoj PC se sprečava nastupajući će blokirati. Pored toga, to će takođe predstaviti te sa gomilom upozoravanja poruke koje će zadržati ukazujući da kupe Antivirus Pro 2017 i da očisti tvoj kompjuter. Kao što smo ranije rekli, umesto da plaćam novac, ti stvarno da se skoncentriše na uklanjanje Antivirus Pro 2017.\nDa zaštiti sebe od slične infiltrations u budućnosti, zapamti da ne otvori spam mail dodatke. Takođe, treba da budemo veoma oprezni sa skidati dugmići i popups to pokazuju da ovlaš pogledam vaš PC koja ti se suočavaju sa u sumnjive strana. S obzirom da je u ovom trenutku je odmetnuti već u tvoj PC, čim je Antivirus Pro 2017 odmah.\nKako da uklonimo Antivirus Pro 2017?\nMožemo da te upozorim da ovaj zlonamernim softverima je vrlo komplikovan i ti ne treba da pokušaju ručno Antivirus Pro 2017 uklanjanje. Kako bi se rešiš Antivirus Pro 2017 će trebalo bi da Upotrebite ovaj aktiviranje ključ Y65RAW-T87FS1-U2VQF7A da se olakša proces. Onda, kupiti je ugledna anti-zlonamernim softverima i obrišete Antivirus Pro 2017 sa tim. Pouzdan zlonamernim softverima uklanjanje softver će uninstall Antivirus Pro 2017 i Pobrini se da tvoja personalnih Računara u budućnosti je sigurno.


Kako da uvek budete sigurni i bezbedni u svom domu? :: AMBIJENTI\nUkoliko pročitate novinske naslove, vesti u bilo kojim medijima, zasigurno je da ćete bar u nekom momentu pomisliti kako je u ovom trenutku, u savremenom svetu, skoro luksuz reći da ste bezbedni i sigurni na svakom svom koraku. No, kako je to nemoguće i izgovoriti, uvek postoje neke opcije i neke stvari koje će učiniti da dodatno osigurate sebe i svoje najdraže. Najbitnije u celoj toj priči jeste da dok ste u svom domu, ali i u trenucima kada ste van njega, budete osigurani da je sve u redu, da postoji nešto što će vas zaštititi napada najrazličitijih vrsta, te da i ako do njih dođe uvek postoji nešto što će počinioce nekih kriminalnih radnji ili zaustaviti ili razotkriti. Evo samo nekoliko načina na koje sve možete osigurati svoju kuću ili stan.\nJedna od prilično osnovnih stvari u osmišljavanju plana i strategije bezbednosti svakog privatnog poseda jeste upravo instalacija video nadzora. U svakom trenutku, video nadzor prati sve ono šta se događa u okolini vašeg doma, pa već pri samom svom postojanju, budući da je u većini slučajeva sasvim vidljiv, ume da osujeti namere onih koji bi napali vaš dom. Bitno je da celokupni sistem video nadzora bude postavljen tako da pokriva svaki ugao, svaki ćošak i sve prilaze vašem domu, da nema nikakvih smetnji pri snimanju, jer će tako davati najbolje rezultate. Postoje razni sajtovi koji pišu na temu uradi sam i daju uputstva kako možete sami postaviti video nadzor. Međutim nije lako video nadzor postaviti sami. Zato postoje firme koje se bave isključivo ugradnjom video nadzora. Više infomacija o ugradnji video nadzora možete naći na svezavideonadzor.rs. Takođe, uvek možete imati još dosta različitih načina da čuvate svoj privatni posed, ali bi video nadzor trebalo da bude uz sve to, kao najmerodavniji dokaz bilo kakvih dešavanja.\nPored video nadzora, koji su i te kako potrebni, tu su i alarmni sistemi za kuću koji se ugrađuju većinom na samom ulazu stana ili kuće. Svakako, ovakav system može se ugraditi i negde na kapiji, ali tada je njegova delotvornost manja, jer se uvek može pronaći i neki sporedni ulaz ili drugi način da se dođe do doma. Alarmni sistemi su veoma jednostavni za korišćenje, sve što je potrebno jeste da pri ulasku u kuću deaktivirate alarm ukucavanjem jedinstvene šifre, dok je potrebno dag a istim principom aktivirate prilikom izlaska i napuštanja doma. U slučajevima nasilnih ulazaka i upada u vaš dom, alarmni sistem se oglašava zvučnim alarmom, čime se upozoravaju kako ukućani, tako i oni koji se nalaze u vašoj bližoj okolini, ali najbitnije je to što se sam alarm aktivira i kod odgovornih servisera, agencija bezbednosti ili pripadnika policije, koji u najkraćem mogućem roku proveravaju o čemu je reč i suzbijaju svaki vid napada na vaš dom.\nU svakom momentu treba da razmišljate šta je to dobro za vašu bezbednosti, i pored toga što imate neke različite sisteme i opcije za osiguravanje doma i sebe samih. Na prvom mestu, nikada nemojte dozvoliti da vam kapija od dvorišta, ulazna vrata, budu otključana ukoliko za to nema potrebe, jer je i to način da se često zaštitite od nekih neprijatnosti. Jedna od dobrih stvari jeste i gajenje nekog psa čuvara, koji osim toga što može i ume da vas zaštiti, postaje jedan od omiljenih članova porodice.


Direktor nabavke i poslovni program (ERP) - PANTHEON\nDIREKTOR NABAVKE I POSLOVNI PROGRAM (ERP)\nPoboljšajte proces nabavke sa naprednim ERP sistemom\nPraćenje analiza, izrada izveštaja o nabavnim aktivnostima i izrada planova nabavke se uz pomoć automatizma u poslovnom programu obavljaju brže i sa visokim stepenom tačnosti. Samo na osnovu informacija prikupljenih od svih odeljenja u preduzeću od prodaje, do skladišta i računovodstva, možete analizirati istoriju narudžbina i optimizovati kupovinu materijala.\nKako poslovni program rešava najveće izazove službe nabavke?\nNiži troškovi nabavke\nPoslovni program koji pomaže u donošenju ekonomičnijih odluka o količinama vezanim za nabavku. Na osnovu realnih podataka pobrinite se da stanje zaliha bude optimalno.\nSveobuhvatan pregled i kontrola nad procesom nabavke\nBrže i efikasnije naručivanje\nStrateško planiranje temelji se na konsolidovanim podacima iz drugih odeljenja. Sa poslovnim programom jednostavnije uskladite nabavnu strategiju sa finansijskim i prodajnim rezultatima preduzeća.


BARSA PRAVI PEŠIĆU DRIM-TIM Na meti sjajni Srbin, NBA igrač i Amerikanac iz CSKA\nUprava košarkaškog kluba Barselone odlučna je da se ekipa u sledećoj sezoni plasira na fajnal-for Evrolige zbog čega je već napravljen spisak potencijalnih pojačanja za srpskog stručnjaka Svetislava Pešića.\nŠpanci planiraju da dodatno osnaže ekipu koja je ove sezone zaustavljena u četvrtfinalnoj seriji od Efesa (3:2 u pobedama).\nPrva meta Barselone je sjajni srpski centar Nikola Milutinov. Talentovani košarkaš je odigrao najbolju sezonu u karijeri i profilisao se već sada kao jedna od najboljih "petica" u Evropi, što katalonci žele da iskoriste.\nKako Srbin već sedam meseci nije primio platu u Olimpijakosu, Pešić se nada da će uspeti da ga privoli u Španiju i tako pojača konkurenciju u reketu jer od centara ostaju Ante Tomić i Artem Pustovij.\nBarselona planira da u vrati u klub Aleksa Abrinjesa koji je igrao za Oklahomu, dok ga Tanderi nisu otpustili u februaru ove godine i tako značajno ojača spoljne pozicije.\nUz sjajnog šutera trebalo bi da dođe i Amerikanac Kori Higins kome ističe ugovor sa CSKA i koji je bio jedan od najzaslužnijih što su Moskovljani osvojili titulu Evrolige.\nKada su u pitanju promene u igračkom kadru Barselone neizvesno je šta će biti sa Krisom Singltonom koji bi mogao da postane slobodan u izboru nove sredine. Pešić želi da ga zadrži, ali kako krilni centar prima čak 1.800.000 evra na godišnjem nivou, ukoliko ne pristane na smanjenje plate, nije realno da i naredne sezone nastupa u bordo-plavom dresu.\nOstatak ekipe poput Tomasa Ertela, Adama Hange, Viktora Klavera i Kajla Kjurika bi trebalo da i naredne sezone ostanu kako bi napali fajnal-for Evrolige, a uz dolazak pomenutih Milutinova, Abrinjesa i Higinsa, to bi bi bio više nego realan cilj.


REDOVI U NJUJORŠKOM MUZEJU: Posetioci čekaju po tri sata da ISPROBAJU ZLATNU ŠOLJU (VIDEO) (FOTO) | DNEVNE\nREDOVI U NJUJORŠKOM MUZEJU: Posetioci čekaju po tri sata da ISPROBAJU ZLATNU ŠOLJU (VIDEO) (FOTO)\nU njujorškom Muzeju Gugenhajm veliku pažnju privukla je instalacija “Amerika” umetnika Mauricija Katelana koja se sastoji od funkcionalne wc šolje napravljene od 18-karatnog zlata. Njujorški mediji javljaju da ljudi čekaju i do dva sata u redu da ga isprobaju.\nItalijanski umetnik Mauricio Katelan (56), poznat po smelim radovima kojima se ismeva društvenim pogodnostima, objavio je 2011. da odlazi u penziju. Međutim, pet godina kasnije vratio se iz tog samonamentunog azila sa novim projektom u Gugenhajm muzeju.\n“Ovom zlatnom wc šoljom Katelan je učinio dostupnim široj javnosti jedan ekstravagantan i luksuzan objekat namenjen najbogatijim ljudima na svetu, pripadnicima jednog procenta svetske populacije. Njegov toalet ‘namiguje’ prekomernostima tržišta umetninama ali i podseća na američki san u kojem svi imaju jednake mogućnosti; njegova namena nas, na kraju, podeseća da smo svi ljudska bića sa istim fiziološkim potrebama”, stoji u saopštenju iz Gugenhajma.\nU zvaničnom saopštenju iz muzeja, objavljenom srtedinom septembra kada je wc šolja stigla u Gugenhajm, instalacija je dovedena u vezu i sa političkom i poslovnom karijerom Donalda Trampa.\n“Estetika ovog ‘prestola’ ponajviše poseća na pozlaćene bahatosti Trampovih nekretnina i privatnih rezidencija”, piše u saopštenju. Poznato je da Tramp ima zlatne stolice u svom penthausu Njujorku ali se ne zna da li poseduje i zlatni toalet.\nMauricio Katelan ističe da mu nije bio poznat uspon Donalda Trampa u trenutku kad je zamislio ovu instalaciju ali da je povezanost sa Trampom “dodala još jedan sloj značenju ‘Amerike’, premda on ne bi trebalo da bude i jedini sloj” te da je na publici da interpretira ovaj rad kako god želi.\nKatelan je delom bio inspirisan i keramičkim pisoarom koji je Marsel Dišan, pod nazivom “Fontana”, hteo da izloži 1917. na izložbi Društva nezavisnih umetnika u Njujorku ali je delo tad bilo odbijeno. Neki istoričari umetnosti “Fontanu” danas smatraju prekretnicom u umetnosti 20. veka.\nMuzej Gugenhajm pozvao je posetioce da dožive “jedinstveno intimno iskustvo sa jednim umetničkim delom”, što su mnogi i učinili i na društvenim medijima podelili slike iz ove neobične prostorije.\nMuzejski radnici navodno čiste toalet svakih 15 minuta da bi umetničko delo, vrednosti između 1,5 i 2,5 miliona dolara, bilo uvek u besprekornom stanju.\nPreduzete su i posebne mere bezbednosti kako nijedan posetilac ne bi došao u iskušenje da neki deo instalacije ponese kući. Na ulazu stoje čuvari, samo po jedna osoba sme da boravi u prostoriji ne više od pet minuta, a sve torbe i tašne moraju da budu ostavljene ispred vrata.\nIzvesna Rejčel, koja je došla da obiđe instalaciju, odbila je da otkrije planove šta će da uradi po ulasku u prostoriju, ali je priznala da je “uzbuđena”.\n– Ko ne bi želeo da se popiški na umetnost?- upitala je ona.


Udruženje „Centar Duga“ je organizacija za pomoć zavisnicima od droge, alkohola i drugih oblika zavisnosti.\nMi nudimo izlaz iz sivila i duhovne praznine. Naš cilj je da svima onima, koji su na svom životnom putu zalutali i koji sami ne mogu da pobede ovu tešku bolest, pomognemo da se vrate zdravom načinu života.\nRazvoj sopstvene duhovnosti, odnosa prema radu i međuljudskih odnosa je osnova našeg rada.\nRazvijajući duhovnu stranu ličnosti, korisnici moralno jačaju i otkrivaju pravi smisao života nalazeći suštinske razloge za život na novim, društveno prihvatljivim principima. Kroz konkretan rad na različitim poslovima, korisnici grade nove navike, stiču sigurnost i samopouzdanje da nakon završetka rehabilitacije, potpuno samostalno obezbeđuju svoju egzistenciju. Na taj način istovremeno pomažu finansiranje Centra.\n„Centar Duga“ obezbeđuje siguran smeštaj za svoje korisnike, sklanjajući ih od izazova ulice. Pod stalnim nadzorom mentora i stručnog osoblja, pomažemo im da ponovo budu zdravi i korisni članovi svojih porodica i društva u celini.\nProgram oporavka traje oko 14 meseci, u zavisnosti od napretka samog korisnika. Sastoji se iz četiri faze u kojima se postepeno povećavaju obaveze kojima korisnici moraju da odgovore kao i stepen njihove odgovornosti.\nBoravak u Centru je besplatan. Centar se finansira od donacija i delimično, radom svojih korisnika.\nSticanje novih radnih navika\nKroz konkretan rad na različitim poslovima korisnici grade nove navike, stiču sigurnost i samopouzdanje da nakon završetka rehabilitacije, potpuno samostalno obezbeđuju svoju egzistenciju. Na taj način istovremeno pomažu finansiranje Centra.\nPružamo usluge prevoz robe i selidbe\nU našem voznom parku imamo vozila nosivosti do 1,5 t i veličine do 4,5 m (17 m3) tovarnog prostora.\nOdvoženje starog nameštaja. (rastavljamo ako ne može fizički da izađe iz prostorije)\nČistimo stanove, tavane, podrume i odvozimo šut (požar, renoviranje objekta, prodaja objekta…).\nNudimo usluge rastavljanja i sklapanja nameštaja, kuhininja, ormara, koje obavljaju radnici sa višegodišnjim iskustvom, sa profesionalnim alatom i savetima koji su uvek dobrodošli.\nUčestvujte u borbi protiv zavisnosti angažovanjem našeg Centra u nekom od poslova o kome smo pisali na ovoj strani.\nKroz svo vreme postojanja Centra, lokalna zajednica, Grad Novi Sad i Vlada AP Vojvodine su u više navrata podržali rad Centra kroz projekte


Promene u menadžmentu kompanije Nokia Promene u menadžmentu kompanije Nokia – Personal magazin\nPromene u menadžmentu kompanije Nokia\nKompanija Nokia danas je objavila da je Anssi Vanjoki, izvršni potpredsednik kompanije i član upravnog odbora Nokia grupe podneo ostavku na svoje funkcije. Vanjoki, koji je trenutno na čelu odeljenja…\nKompanija Nokia danas je objavila da je Anssi Vanjoki, izvršni potpredsednik kompanije i član upravnog odbora Nokia grupe podneo ostavku na svoje funkcije. Vanjoki, koji je trenutno na čelu odeljenja Mobile Solutions ima šestomesečni otkazni rok i nastaviće sa izvršavanjem svojih obaveza u tom periodu.\n„Osetio sam da je došlo vreme da potražim nove prilike,“ Anssi Vanjoki je kazao. „U isto vreme, želim potvrditi da sam, kao i do sada, u celosti posvećen najboljem interesu kompanije Nokia i tako će biti do mog poslednjeg radnog dana. Radujem se ovogodišnjem Nokia World sajmu i značajnim novostima koje imamo da vam predstavimo kada su u pitanju uređaji i rešenja.“\nPromene u menadžmentu kompanije Nokia was last modified: September 13th, 2010 by Redakcija\nKompanija “Božić i sinovi” proslavila 25 godina poslovanja